description: Kui naisel ei ole lapsi, siis kipuvad inimesed uskuma igasuguseid negatiivseid asju, mis ei ole tõsi. Purustame viis müüti naiste kohta, kellel ei ole lapsi.

title: Viis stereotüüpset arvamust naiste kohta, kellel ei ole lapsi

maintext:
Need naised, kes on teadlikult valinud näiteks karjäärile pühendumise või ei taha mingil muul põhjusel (hetkel või üldse) lapsi saavad kahjuks automaatselt ühiskonna pahameele osaks. Nende kohta arvatakse tihti asju, mis ei vasta tõele. Bustle vahendusel purustame viis müüti naiste kohta, kellel ei ole lapsi.
1. Nad soovivad, et neil oleksid lapsed.
Inimesed arvavad, et iga naise loomulik instinkt on saada ja tahta lapsi, seetõttu arvatakse, et naisel kellel ei ole lapsi soovivad kindlasti, et nende elu oleks selles osas teistmoodi. Mõnikord on see tõesti nii, et naised tahavad, aga ei saa lapsi. Teinekord ei ole see üldse nii, sest naised teevad teadliku valiku näiteks karjääri kasuks ja tunnevad, et lastekasvatamine ei ole üldse nende teema.
2. Nad ei ole veel seda õiget leidnud.
See on tegelikult kõige vähem levinud põhjus, miks naisel lapsi ei ole. Tegelikult on põhjuseks finantsprobleemid, soov olla emotsionaalselt valmis, soov olla vaba ja soov pühenduda oma karjäärile.
3. Nad on üksildased.
See on täielik müüt, väga paljud naised naudivad oma elu ja ei ole mitte üksildased. Inimesed arvavad, et nad peaksid lasteta naisele kaasa tundma, aga see ei ole nii. Ei ole põhjust tunda kaasa inimesele, kes on selle tee ise valinud ja see, kui naisel ei ole lapsi, ei tähenda, et teda ei ümbritseks inimesed, kes teda armastavad.
4. Nad ei ole hoolitsevad.
See on vale, sest väga palju naised, kes on emad, ei ole ka hoolitsevad. Naisel ei pruugi olla lapsi, aga see ei tähenda, et ta ei hooliks oma perest või sõpradest ja ei hoolitseks nende eest.
5. Nad ei ole naiselikud.
Inimestel on selline arusaam, et ollakse, kas totaalselt naiselikud või mehelikud, aga tegelikult võid sa olla mõlemat. Sa võid olla «mittenaiselik» ja mitte tahta lapsi, aga sellegi poolest armastada naiselikke kleite kanda ja teisi naiselikke asju teha. Lühidalt öeldes ei tähenda see, et naine ei taha lapsi, mitte midagi muud, kui seda, et naine ei taha lapsi.


description: Instagramis lööb laineid uus soengutrend, mille inspiratsiooniks paljud lahedad sotsiaalmeedia- ja muidu kuulsused, kes on hüljanud oma pikad kiharad ning rokivad nüüd siilipeadega.

title: Viis kõige lahedamat siilnaist Instagramist

maintext:
Siin on viis kõige lahedamat siilnaist Instagramist, kelle kontode jälgimine toob päevadesse päikest.
1. Christina Bright (@chrismiss_) tõestab, et siilipeaga naine ei ole sugugi tõsine ja mehelik olevus.
A photo posted by C H R i S M i S S (@chrismiss_) on Sep 22, 2016 at 6:22pm PDT
«Jah, ma olen vaba hing,» kirjutab Chris ühe pildi all, kus ta räägib, kuidas üks mees talle siivutu ettepaneku tegi ning siis pahandas, miks «vaba hing» Chris vedu ei võtnud. «Ei, ma ei kanna rinnahoidjaid. Jah, ma olen avatud meelega, aga ei, see ei tähenda, et ma igaühe jaoks kõike tolereeriks. Jah, ma valin armastuse, naeratused ja hea vaibi, aga ei, ma ei tolereeri, kui mind ei austata.»
2. Lera Abova (@leraabova) – metsik modell Berliinist.
A photo posted by LERA ABOVA (@leraabova) on Sep 28, 2016 at 3:38am PDT
Lera näitab, kuidas siilisoeng ja glamuur võivad käia käsikäes ning luua maailma täiesti unikaaset ilu.
3. Mia Rae (@mia__rae) elu kui kunstiteos.
A photo posted by Mia Rae (@mia__rae) on Jun 5, 2016 at 3:53pm PDT
Modelli Mia Rae fotod on tõeline kunst, neist ei saa kunagi küll.
4. Ana Rosescu (@itskiva) – Rumeenia juuksur, kelle ilu inspireerib iga päev.
A photo posted by Ana ROSEscu (Kiva) (@itskiva) on May 13, 2016 at 3:56am PDT
Ana Rosescu fotod on inspiratsiooniks kõigile, kes armastavad meiki, moodi ja siilisoenguid.
5. Sarsha Simone (@sarshasimone) ühendab mängleva kergusega maskuliinse ja feminiinse moe.
A photo posted by S A R S H A S I M O N E (@sarshasimone) on Jul 21, 2016 at 4:32am PDT
Lauljatar Sarsha Simone suudab ühes rõivakomplektis ellu äratada nii militaarvaibi kui ka 30ndate džässiajastu hõngu.

fasttext_language: et


description: James Charles on esimene mees, kes valiti Covergirli esindusnäoks. Teiste seas on olnud Covergirli esindusmodelliks näiteks Katy Perry. Lauljanna teatas oma Instagrami lehel, et James Charles on 17-aastane blogija, kellest saab esimene «Coverboy».

title: Tuntud USA kosmeetikabrändi uus esindusmodell on mees

maintext:
Charles ilmub Covergirli So Lash ripsmetušši reklaamis koos Katy Perry, Rihanna ja Taylor Swiftiga, vahendab Independent. «Kõik meie Covergirlid on eeskujuks paljudele ja nad ei karda ennast väljendada, enda uskumuste eest seista ning ilu olemust uuesti defineerida,» selgitas bränd oma valikut.
Charles on blogija ja tal on ka oma Youtube’i kanal, mis on kogunud juba peaaegu 75 00 fänni. Lisaks järgib poissi Instagrammis peaaegu pool miljonit inimest.
Meet @JCharlesBeauty: makeup artist, boundary breaker, and the newest COVERGIRL! Spread the word by regramming using #COVERGIRLJames. A photo posted by COVERGIRL (@covergirl) on Oct 11, 2016 at 7:03am PDT
Charles tunnistas aasta alguses Marie Claire’i ajakirjale, et ta on meigikunstnik, kellele meeldib liigutada stereotüüpide piire. Ta vanematel oli alguses väga raske aru saada poisi armastusest meigikunsti vastu. Charlesi vanemad arvasid, et poiss tahab olla naine, aga poiss on tegelikult oma mehelikkuses väga kindel. Meikimine on tema jaoks kunst ja võimalus ennast väljendada. «Ma tunnen ennast enesekindlalt ilma meigita ja täiesti loomuliku näoga ka,» selgitas Charles.
Covergirl ei ole tegelikult esimene kosmeetikabränd maailmas, kes on kasutanud oma reklaamkampaaniates meesmodelle. Näiteks 1996.aastal osales Maci reklaamikampaanias transvestiit RuPaul, kelle eesmärgiks oli tõmmata tähelepanu ja koguda raha AIDSi vastaseks võitluseks.


description: Meie toimetaja Dagmar Lambi kolumni peale kirjutas meile anonüümsust palunud lugeja, et tänada vajaliku teema tõstatamise eest ning rääkida ka oma lugu.

title: Lugeja vägivallast: mulle tundub, et Eestis on mehed naiste peale kadedad

maintext:
Minul oli vägivaldne isa, kes oli samas ühe kõrgkooli austatud õppejõud. Ta lõi meid kõiki. Mäletan, et sain oma viiendal sünnipäeval isalt vitsa. Mulle ei meeldi, et Eesti esimene okupatsioonijärgne Miss Estonia Heli Mets kuulutas hiljuti uhkusega Eesti Naises, et tal on vits kapi otsas ja kasutab seda. Kõik algab lapsepõlvest! Minu isal ka.
Aastatega inimene õpib mitte lööma, kui tal on rahulikud inimesed ümber, kes löömist ei tolereeri. Mulle tundub, et mehed on naiste peale Eestis veidi kadedad. Eestis on kaks erinevat üksust: Eesti naised on ilusad ja targad ja tublid, mehed aga mitte nii ilusad, ja tegutsevad majanduses ainult omakasu silmas pidades. Miks siiski läksid põhja Eesti uhkused Estonian Air ja Hansapank ja nüüd vist ka Rakvere Nordic Timber House? Miks kohe mingi mees Aldo asub Kaljulaidi ülikena sisseõnnistamise kleidi kallale? See OLIGI pidulik sündmus!
Kui hea, et Eestil on teadlasest naispresident! Ühe vajaliku sammuna võiks meilgi keelustada laste löömise, nagu seda on tehtud Šotimaal. Ja sealt edasi - keegi ei laksuta enam kedagi ka täiskasvanute maailmas!


authors:
Mirko Miilits
Treener Ja Toitumisnõustaja

description: Ilmselt võivad paljud lugejaid nõustuda tõsiasjaga, et toit võib vahel tunduda vastupandamatult ahvatlev. Eriti olukordades, kus igapäeva stress lööb peakohal laineid kokku ja kuidagi on vaja oma emotsioonidega toime tulla. Enesele teadmata võimegi märkamatul sattuda erinevatesse toidupüünistesse, mis mõjutavad otseselt meie paisuvat keskosa, kirjutab personaaltreener ja toitumisnõustaja Mirko Miilits.

title: Millises dieedilõksus oled ja kuidas sealt välja saada?

maintext:
Kas vahel on nii, et tormad sööma alles siis, kui nälg silmanägemist kipub võtma? Või senikaua, kuni teised on lauda istunud, oled sina juba oma taldriku puhtaks saanud ja piilud silmadega magustoitu? Sellisele kirjeldusele vastab näiteks liigsööja dieedipüünis.
Brian Wansink on oma raamatus «Arutu söömine. Miks me sööme rohkem, kui arvame» tabavalt kokku võtnud viis peamist dieedilõksu, millega ühel või teisel viisil me kõik kokku oleme puutunud. Kui leiad, et mõni püünise kirjeldus käib just sinu kohta, siis loe tähelepanelikult ka pakutud lahendusi.
5 peamist dieedilõksu ja nende lahendused
/ Vida Press
Liigsööja
Liigsööjad söövad enamasti ainult söögikordadel, kuid nad söövad liiga palju, tühjendades alati hoolega kogu taldriku. Nad söövad sageli nii kiiresti, et nende kõht on pärast sööki ebamugavalt liiga täis. Liigsööjad leiavad, et neil on lihtsalt «hea isu». Kodus võtavad nad sageli teise portsu lisaks.
Võimalikud lahendused liigsööjale – kujunda oma õhtusöök ümber!
Proovi laule mitte tuua suuri kogused, välja arvatud köögivili ja salat.
Muuda õhtusöök ilusate lauanõude abil elegantseks, kuid kasuta väiksemaid taldrikuid ja kõrgemaid kitsamaid klaase.
Jälgi söömiskiirust. Aeglusta tempot, et isu söödud kogusele järele jõuaks. Aeglane muusika võib aidata.
Väldi liiga paljude erinevate toiduainete kuhjamist lauale. Mida erinevamaid toite laual on, seda rohkem inimesed söövad.
Jäta alati midagi taldrikule alles.
Söö magustoiduks rammusate roogade asemel puuvilju.
Rakenda poole taldriku reeglit. Pool taldrikut olgu täidetud juurviljadega ja teine poole valkudega ning täisteratoodetega.
/ Vida Press
Näksija
Näksijad sirutavad käe ükskõik millise saadaoleva toidu järele, tavaliselt umbes kolm korda päevas. Kuigi nad armastavad igasuguseid näkse, on mugavus neile harilikult maitsest tähtsam. Nad lähevad harva kommikausist niisama mööda. Näksimine võib nende jaoks olla halb harjumus, mis annab põhjuse püsti tõusta ja ringi liikuda või telerit vaadates või lugedes midagi kätega teha. Nad võivad näksides näljased olla, kuid näksivad enamasti pigem harjumusest kui näljast.
Võimalikud lahendused näksijale – väldi näksimislõkse!
Proovi näkse mitte varuks osta. Kui pead ikkagi ostma, siis vali need, mis meeldivad su perele, kuid mitte sulle endale.
Tee maitsvad näksid raskesti kättesaadavaks. Pane need kapi või külmkapi kaugeimasse nurka. Hoia ahvatlevaid hõrgutisi fooliumis.
Kui sul tekib mingi toidu himu, leia sellele aseaineid. Sageli sobivad selleks krõmpsuvad puu- ja juurviljad. Osta erinevaid värvikaid juurvilju, lõika need parajateks tükkideks ning pane külmiku esimesele või teisele riiulile.
Näts võib sind hoida eemale krõpsudest, küpsistest, jäätisest ja kommidest.
Näksi ainult laua ääres – köögis või söögitoas.
Ainsad laual olevad toidud peaksid olema tervislikud. Pane küpsisevaagna asemele puuviljataldrik.
Proovi mitte süüa otse pakist. Pane õige portsjon alati mingisse nõusse, et teaksid täpselt, kui palju sööd.
/ Scanpix
Peoloom
Peod – Rootsi lauad, vastuvõtud, piknikud – on keskkonnad, kus toit kaasneb äri või lõbuga ning nii on lihtne unustada, kui palju sa juba söönud või joonud oled. Peoloomad on tihti professionaalid, kes sageli väljas söömas-joomas käivad või vallalised öösiti pidutsevad noored.
Võimalikud lahendused peoloomale – ära pidutse nii tormakalt!
Seisa toidulaudadest ja suupistetest pisut kaugemale.
Iga kord kui laualt süüa tooma lähed, pane taldrikule ainult kaks toitu.
Tekita toidukoguse abil täiskõhutunne. Söö palju kasulikku (köögiviljad) ning vaata, kas kõhus jääb veel muuks ruumi.
Kui arvad, et tähtis (või lõbus) vestlus su tähelepanu kõrvale juhib, pane toidutaldrik käest ning keskendu ainult vestlusele. Pea meeles, et mida enam sa keskendud inimestele või meelelahutusele, seda rohkem kaldud sööma.
Kui kavatsed minna kokteiliõhtule või Rootsi lauaga õhtusöögile, siis saabu hiljem või lahku varem. Kui saabud hiljem, on enamik paremaid palu juba ära söödud. Lahku varem ning sul on lihtsam vältida teist või kolmandat magustoiduportsu.
/ Vida Press
Restoraninautleja
Paljud meist ei söö lõuna ajal kodus, kuid restoraninautleja ka õhtustab vähemalt kolm korda nädalas väljas. Nagu peoloomad, nii einestavad ka restoraninautlejad sageli tööandja kulul. Nad võivad olla ka rikkad gurmaanid või kolmekümnendates eluaastates keskmisest jõukamad paarid, kellel pole lapsi.
Võimalikud lahendused restoraninautlejale – pane paika restoranireeglid!
Rakenda «Võta kaks» reeglit ja telli ükskõik millised kaks neist: eelroog, jook või magustoit.
Kui leivakorv on laual, sööd sa kahtlemata ka leiba. Palu ettekandjal see toomata jätta või varakult ära viia. Võid selle ka lihtsalt teise laua otsa asetada.
Enne sööma asumist palu ettekandjal osa toidust ära pakkida, et saaksid selle koju viia. Nii ei saa sa järele anda ahvatlustele kõik korraga alla kugistada.
Telli vett ja joo seda vaheldumisi muu joogiga, mida tellisid.
Istu selle inimese kõrvale, kes on teie lauas kõige aeglasem sööja. Kasuta teda tempohoidjana. Hakka alati viimasena sööma ning pane kahvel pärast iga suutäit käest.
Kui tahad magustoitu, vaata, kas keegi on valmis seda sinuga jagama. Parimaks osaks magustoidust on esimesed kaks suutäit.
/ Scanpix
Arvutiekraani ees (või autoroolis) einestaja
Nad söövad kiiresti, istudes kas arvuti taga või autos. Arvutiekraani ees einestajad söövad töölaua taga osalt selleks, et aega säästa, kuid sagedamini väldivad lihtsalt tülikat korralikku lõunasöögi hankimist. Asi pole selles, et neil on väga kiire – neil puudub lihtsalt motivatsioon. Kui õige inimene tuleks ja nad lõunale kutsuks, siis nad ilmselt läheksid. Kuid sagedamini näksivad nad midagi toiduautomaadist saadut või haaravad puhvetist saiakese.
Võimalikud lahendused autoroolis einestajale– vaheta käiku!
Võta söök kodust kaasa. Isegi kui teed seda ainult paar korda nädalas, on see kasulik, sest sa kontrollid nii oma toiduvalikut paremini.
Täida oma töölaua sahtel või puhketoa külmik jogurti või tuunikalakonservidega. Valgud võivad näksirünnaku kahjutuks teha.
Sule arvuti või peata auto söömise ajaks. Kui keskendud sellele, mida sööd võid koguni avastada, et sulle tegelikult ei meeldigi automaadist või kiirtoidurestoranist saadav toid.
Rakenda toidupoliitikat ja toiduga kauplemist. Näiteks: esimene asi, mida tööl sööd, on puuvili; ahvatleva näksi söömine tähendab jalutuskäiku lõunapausi ajal jne.
Näri nätsu, et vältida igavusest või stressist söömist.
Asenda iga teine karastusjook veega. Kontori õhk kipub olema kuiv. Me arvame sageli, et oleme näljased, kuid tegelikult oleme lihtsalt janus. Täida oma veepudelit kolm korda päevas.
Lõksus olemine ei pea kestma igavesti, sest mõnikord võib aidata lihtne ja leidlik nõuanne. Näiteks minu terviseedendamise praktikas on väga paljusid aidanud soovitused süüa aeglaselt, valida väiksem taldrik, tarbida teadlikult vett vms. koheselt teostatav muudatus.
Kui leiad end mitmest dieedipüünisest korraga, siis vali muutmiseks ainult see, mis hetkel mõjutab kõige rohkem ning liigu järk-järgult edasi järgmiste lõksude murdmisteni.
Soovin edu ja tugevat tahet teadlike valikute tegemisel!
Artikkel on ilmunud ajakirjas Sport.


description: Mitu tunnustatud Eesti söögikohta on sotsiaalmeedias teatanud, et nende juures käis filmimas kuulus rootsi telekokk Tareq Taylor. Teiste seas valmistas ta süüa nii Põhjaka mõisa köögis kui Ööbiku gastronoomiatalus Raplamaal.

title: Kuulus telekokk Tareq Taylor külastas Eesti söögikohti

maintext:
«Kõige parem ja emotsionaalsem kokandussaade, mida elus teinud olen. Aitäh, Tareq Taylorile ja ta meeskonnale – te olete alati siia tagasi oodatud,» kirjutatakse Ööbiku talu Facebooki lehel.
Tareq Taylor on tuntud telekokk, kes on ühtlasi mitme kokaraamatu autor. Taylor rändab oma meeskonnaga mööda Skandinaaviat ringi ja tutvustab kokakunsti kõrval televaatajatele Põhjamaade eluolu ja kultuuri. Tema saade «Tareq Taylori Põhjamaade kokakunst» on üks omanäolisemaid ja armastatumaid just seetõttu, et lisaks söögitegemisele laiendab see vaataja silmaringi.
Järva Teataja andmetel läheb saade eetrisse aastal 2017. «Tareq Taylori Põhjamaade kokakunsti» saadet näitab ETV2 neljapäeva õhtuti.


description: 11. oktoobril toimus Radisson Blu Hotel Olümpias juba traditsiooniks saanud Ameerika Kaubanduskoja (AmCham Estonia) Women in Leadership üritus, mis tõi kokku edukad naised äriringkonnast, poliitikast ja mitmetest muudest eluvaldkondadest. Üritustesarja eesmärgiks on tuua läbi edukate näidete, kogemuste ja teadmiste jagamise rohkem naisi ettevõtluse ja juhtimise juurde.

title: Galerii: kohtusid naisettevõtlus ja moedisain

maintext:
Seekordse ürituse partneriks oli Estonian Fashion Brands Association (EFBA), kes tutvustas uut initsiatiivi Eesti moedisaini paremiku ühiseks eksporditurgudele viimiseks. Ürituse avas oma sõnavõtuga ettevõtlusminister Liisa Oviir.
Ettevõtlusminister Liisa Oviir ütles oma kõnes, et muutuvas maailmas hakkama saamiseks peame olema avatud uutele ideedele ning õppima tegema asju paremini ja teistmoodi. Minister ütles, et teda teeb mõtlikuks olukord, kus 70 protsenti Eesti ülikoolide lõpetajaid on naised, kuid otsustajate hulgas, nii ettevõtluses kui poliitikas, on tasakaal paigast ära ja naisi väga vähe. «Meil on vaja naisi, keda saaksime tuua eeskujuks tüdrukutele ja naistele. Ja see pole oluline mitte üksnes sellepärast, et meie väikese rahvaarvu juures tuleb kõiki kaasata, vaid ka seetõttu, et naised mõtlevad teistmoodi ja seda teistmoodi mõtlemist on meil otsustamise juurde vaja,» lausus Oviir.
Minister lisas, et edu võti on hea haridus ja mitmekesisus, diskrimineerida ei tohiks ei sooliselt, vanuseliselt ega rahvuseliselt, ei kodus ega tööl. «Iga inimene on väärtus ja kõigil peavad olema võrdsed võimalused panustada,» märkis Oviir.
«Väikesest peale on mulle öeldud, et võim tähendab suutlikkust kutsuda ellu muutusi. AmCham Eestis püüamegi me ellu kutsuda just positiivseid muutusi. Selleks, et tänapäeval võimu omada, peab karjääri tegev naine omama ühtaegu ettevõtja iseloomuomadusi, kirge, diplomaatilist suhtlemisoskust ning naiselikku intuitsiooni. Just nendele teemadele keskendusimegi seekordsel üritusel ja õppisime Eesti edukatelt naisettevõtjatelt,» rääkis Daria Sivovol, AmCham Eesti tegevdirektor.
Üritusel tutvustati globaalse uuringu Global Entrepreneurship Report 2015 (AGER) tulemusi, mis viidi läbi 44 riigis, sealhulgas Eestis. «Uuringu järgi on Eesti üks ettevõtlussõbralikumaid maid maailmas, kuid ometi tunnevad vaid 38 protsenti naisi ja 54 protsenti mehi end olevat valmis ettevõtjaks hakkama. Miks see nii on? Üks suuremaid hirme eestlaste jaoks tundub olevat hirm ebaõnnestuda – tervelt 2/3 naisi toovad selle välja. Ma arvan, et meie ühiskond peaks ettevõtjaid rohkem toetama ning samuti panustama enam ettevõtlusharidusse, mis võimaldaks tulevastel ettevõtjatel saada väärtuslikke kogemusi juba enne ettevõtlusega tegelema asumist,» rääkis Tõnis Mets, Tartu Ülikooli ettevõtluse professor.
Samuti said kuulajad osa põnevast vestlusringist, kus oma lugusid jagasid Eesti edukad naisettevõtjad Kaidi Ruusalepp - Funderbeami asutaja ja tegevjuht, Eva-Maria Õunapuu - JOIKi looja ja tegevjuht ning moelooja ja omanimelise brändi omanik Oksana Tandit. Kõlama jäi mõte, et ettevõtlusega alustamist ei tohiks edasi lükata ning kõik tehtud vead on selleks, et neist õppida.
«Sellist mõistet nagu «homme», tähenduses «ma teen seda homme», ei eksisteeri. On tänane päev ja ma teen seda täna. Lõpuks ei ole ju ettevõtjaks hakkamisega midagi kaotada,» rääkis Kaidi Ruusalepp, Funderbeami juht.
Alustamisjulguse olulisust rõhutas ka JOIKi asutaja ning juht Eva-Maria Õunapuu: «Tee kindlaks oma tugevused ja toetu nendele. Ole alati valmis midagi uut õppima – sa võid iseennastki üllatada mõne varjatud andega, mille olemasolust sa seni teadlik ei olnud. Samal ajal on oluline ka fookuse hoidmine – keegi ei saa olla ekspert kõikides asjades.»
Rohkelt inspiratsiooni pakkunud üritus lõppes meeleoluka esitlusega EFBAlt. Estonian Fashion Brands Association (EFBA) on Eesti moemaastikul uus Eesti moedisaini ekspordile suunatud organisatsioon, mille eesmärk on viia Eesti moedisaini tugevamad brändid ühiselt välisturgudele. EFBA asutajateks on Baltika brändingu- ja jaekontseptsioonide arendusdirektor Maire Milder, moedisainer Oksana Tandit ja moekommunikatsiooniekspert ning META turunduskommunikatsiooni suunajuht Evelin Ojamets.
EFBA tutvustas kuulajaskonnale Eesti disainerite äsjast edukat osavõttu Washingtoni moenädalast, mis sai teoks tänu Barack Obama kabineti liikme Maria Contreras-Sweeti ja ettevõtlusminister Liisa Oviiri omavahelisel kohtumisel tehtud kokkuleppele juunis Eesti Disaini Majas.
«Meil on väga hea meel sellise koostöö üle Ameerika Kaubanduskojaga, eriti kuna naised ja ettevõtlus on väga oluline teema ka moedisaini sektoris. Väärikas esindusrõivas ja maitsekalt valitud aksessuaarid aitavad edukal naisel tunda end veelgi kindlamalt nii kontoris kui ka õhtustel vastuvõttudel ning oleme väga uhked selle üle, et üha rohkem naisi eelistab Eesti disainerite loomingut. Teisalt on EFBA missiooniks tuua kokku parim ettevõtlus- ja turunduskompetents, viimaks Eesti ekspordivõimelised disainibrändid ühiselt maailma, paljuski tuginedes Skandinaavia mudelile. Oleme avatud kõikidele, kes soovivad meiega liituda ning Eesti disaini sellel teel toetada,» rääkisid moelooja Oksana Tandit ning kommunikatsiooniekspert Evelin Ojamets.
Lisaks oli üritusel kohapeal võimalik tutvuda ka miniväljapanekuga Washingtonis väljas olnud Eesti moedisainist, rõivastest aksessuaarideni. Väljapanekus olid oma loominguga esindatud Reet Aus, Monton, Baltman, Ivo Nikkolo, Oksana Tandit, Riina Põldroos, Tiina Talumees, Ülle Pohjanheimo, Gvido, New Vintage by Kriss, Tanel Veenre, Birgit Skolimowski ja Kadri Kruus. Üritusel osalejad said kaasa ka värkse moeajakirja Säde esimese numbri.
Omamoodi oli üritus toredaks jätkuks 3-9. oktoobrini toiminud EASi ettevõtlusnädalale, lisades ettevõtluse teemasse ka naisettevõtjate perspektiivi. Üritusel aitasid teoks saada Amway Polska Sp. z.o.o ja Viinitie Eesti OÜ.


description: Abielludes võib tekkida arusaam, et «kõik, mis kuulub mulle, on ka sinu oma», kuid on asju, millest naised eelistavad vaikida, vahendab Self Magazine. Ekspertide sõnul on see loomulik, sest ka meestel on teemasid, mida nad hea meelega ei lahkaks. Reastasime viis erinevat teemat, mida naised oma partnerite eest varjata võivad.

title: Viis asja, mida naised meeste eest varjavad

maintext:
1. Terviseprobleemid.
Kui naine leiab enda rinnalt kahtlase kujuga sünnimärgi või tunnetab endal mõne haiguse sümptomit, siis reeglina ta eelistab hoida seda saladuses. Selline lähenemine aga pole kõige parem mõte. Targem on end kokku võtta ning jagada muret partneriga. Abielu on mõeldud üksteisele toeks olemiseks.
2. Sekeldused suhtes.
Tülid kuuluvad mingil määral iga suhte juurde, kuid neid lahendatakse koos partneriga. Paljud naised otsustavad käia teraapias ilma meheta, otsustamaks, kas suhe on väärt päästmist. Naised kardavad teraapiasse meest kaasata, sest see tundub neile liiga riskantne. Tegelikkuses aga peab ka mees saama oma sõna sekka öelda. Suhe on ikkagi paarismäng.
3. Seksuaalsed eelistused.
Paljud naised ei julge rääkida partnerile «linadevahelistest» tegevustest, mis neile ei meeldi. Nad kardavad mehele sõnadega haiget tegemist ning pigem kannatavad. Selle vältimiseks tuleks rääkida mehega. Targem on juttu alustada millegi meeldivaga ja siis viia teema sellele, mis võiks paremini olla.
4. Isiklikud saavutused.
Naised annavad oma saavutustest vähem teada kui mehed, kuna nad kardavad, et rääkides enda kordaminekutest, tekitavad nad suhtes võistlusliku olukorra. Mõned mehed tõesti tunnevad end ohustatult, kui nende naisel läheb töö juures paremini kui neil endil. Parim lahendus on leida endale mees, kes ei sea sulle piire. Pole mingit mõtet mehe tõttu oma saavutusi maha salata.
5. Pangakonto.
Mõnele naisele on õpetatud varajasest noorusest, et targem on hoida salajast pangakontot, mida rakendada juhuks, kui lähed oma mehest lahku. Kui aga see pangakonto tuleb päevavalgele, siis võib kaduda suhtes usaldus. Mees võib arvata, et varjad tema eest veel suuremaidki saladusi. Seega on mõttekas finantsasjad avameelselt läbi rääkida.


description: Mida rohkem segamini on sind ümbritsev ruum, seda närvilisem ja stressis inimene tavaliselt on. Siin on mõned kõige hullemad asjad vannitoas, millest võiksid kohe loobuda.

title: Kohutavad asjad vannitoas, mis tuleks kohe ära visata

maintext:
Pooltühjad pappkarbid
Viska ära pooltühjad vatitikkude või tampoonide karbid ja asenda need kohe klaasist või keraamiliste kaussidega, mis on silmale palju meeldivamad vaadata.
Vanad kreemipotsikud
Ilmselt on kõigil naistel kodus pooltäis kreemituube, mis seisavad nii juba kuid või isegi aasta. Võta aega, et need ära visata või loobu vähemasti neist, mis on aegunud. Ülejäänud vii oma tuppa, kus on vähem niiskust.
Suvalised ravimid
Kindlasti on sul alles mõned tabletid näiteks antibiootikume või mõnda muud ravimit, mida sa lõpuni ei kasutanud. Sel juhul viska nad ära, sest nende toime ei ole enam sama ja uue haiguse korral peaksid niikuinii kõigepealt arstiga konsulteerima.
Roostes žiletid
Kas sa oled kunagi kuulnud sisse kasvanud karvadest? Nürid ja roostes žiletiterad on just sellised asjad, mis tekitavad nahaärritust nii et viska need ruttu minema.
Vanad meigitooted
Näiteks huulepulk, mille sa ostsid kaks aastat tagasi või jumestuskreem, mis tegelikult ei ole enam kasutuskõlblik – viska need ära. Heal juhul on vanade toodete koostis või värv pisut muutunud, aga halvemal juhul määrid sa baktereid üle kogu näo.
Kuivanud näopuhastussalvrätid
Ei ole mitte midagi hullemat, kui kuivanud meigieemaldussalvrätid, mis ei võta meiki maha ega puhasta su nahka.
Vanad hambaharjad
Neid saad kasutada näiteks kraanikausi või pliidi puhastamiseks, aga ära säilita vanu hambaharju niisama oma vannitoas.


description: Instagram on suurepärane tööriist, et jagada oma igapäevarõõme, aga seda saab kasutada lisaks inspiratsiooni saamisele ka oma sotsiaalse võrgustiku laiendamiseks ning ka karjääri edendamise eesmärkidel.

title: Kuus geniaalset sotsiaalmeedianippi, mis teevad sinust Instagrami-staari

maintext:
Kuidas aga olla kindel, et sa teed kõik ise selleks, et Instagrami miljonite kasutajate hulgas silma paista? Ilu- ja elustiiliblogi The Lipstick Giraffe autor Kachet annab head nõu, kuidas Instagrami maksimaalselt ära kasutada.
1. Ära kasuta Instagrami fotode tegemiseks. Mõne jaoks on see elementaarne, kuid paljud siiski teevad seda viga. Kasuta fotode tegemiseks kaameraks, nii on sul rohkem võimalusi pilti redigeerida.
2. Mõtle valgusele. Hea valgusega fotod on Instagramis eluliselt olulised ning kuigi on küllalt äppe, mis sind selles aitavad, on alati hea, kui asud töötlema fotot, mis juba on hea. Siseruumides pilte tehes liigu aknale lähemale ning öisel ajal ära karda eredaid valgusteid. Kui valgusega pole kiita, katsu kasutada heledat tausta (kasvõi valget A4 paberit).
3. Õpi ära selfide tegemine. Pole vahet, kas sa püüad pildile uut kaelakeed või emotsiooni, selfide tegemisel on kõige olulisem, et sa suudaksid enda parimaid külgi kõige paremini edasi anda. Kuigi uuemad nutifonid kasutavad ekraani «välguna», pole see siiski piisav, et kvaliteetselt valgustada. Seetõttu püüa kasutada siiski tagumist kaamerat pildi tegemiseks. Enda riietusest pildi tegemiseks võta kasutusele selfipulk, ära siruta oma kätt määratutesse kaugustesse. Kui sa oled selfipulgavastane, siis kasuta pildi klõpsamiseks kõrvaklappe – seadista telefon nii, et volüüminuppu vajutades saad pilti teha.
4. Tõmba alla kõik äpid ja vali oma lemmikud. On küllalt äppe, millega saab pilte palju paremini töödelda kui Instagram seda võimaldab. Tõmba need kõik alla, katseta läbi ning vali siis oma lemmikud. Viska pilk peale ka Arteris välja toodud fotofiltritele!
5. Liitu vestlusega. Kui sa tahad, et rohkem inimesi su pilte näeks, kasuta julgelt teemaviiteid ehk hashtag’e. Selleks peab muidugi su profiil avalik olema. Otsi pilte, mis sind kõnetavad, laigi neid ja jäta kommentaare. Kui sa oled väikeettevõtja või blogija, aitab see leida uusi jälgijaid ja kontakte.


description: Selgus, et banaan ei ole mitte ainult maitsev kõhutäis, vaid sellega saab ka hambaid valgendada. Vaata videost ja proovi järele! Kellele ei meeldiks säravvalged hambad ja ainult looduslike vahenditega?

title: Kuidas banaaniga hambaid valgendada?

maintext:
Ära maga maha: eelmise nädala kümme parimat lugu
Siin on eelmise nädala kõige populaarsemad lood. Vaata järele, kas sinu lemmik oli esikümnes!
Lihtsad viisid, kuidas võõrustajana särada
Pühadehooaeg on lähenemas, sellega seoses muutuvad sagedasemaks ka võõrustamiskohustused – külla sõidavad vanemad või sugulased, sageli jäädakse lisaks õhtusöögile ka ööbima.
Kui halb on pesemata hammastega magama jäämine?
Suurem osa meist peseb hambaid peamiselt selleks, et vältida hambaaukude teket. Särav naeratus ja värske hingeõhk on selle meeldiv kõrvaltoime. Vahel tuleb aga kõigil ette, et õhtune hambapesu jääb mingil põhjusel ära - kas siis laiskusest või suurest kurnatusest. Kui halvasti see tegelikult mõjub?
Söö täna neid toitusid, et homme poleks kõht punnis
Naistel võib kõhuke menstruatsiooni tõttu kergesti punni minna ka siis, kui seda ei kata eriline rasvakiht. Lisaks võivad kerget tursumist tekitada vedelikupuudus ja mõned toidud.
Parimad hilisõhtused snäkid, mis ei takista kaalulangust
Mõnikord tahaks hirmsasti õhtul midagi näksida, kuigi magamaminekuni on aega jäänud vaid tunnike või kaks. Õhtune söömine pole kunagi hea, sest nagu korduvad uuringud on näidanud, võib öine näksimine teha paksuks ja und segada. Aga olgem ausad, vahel on isu nii suur, et sellest on võimatu üle saada.
Seitse asja, mis juhtuvad sinuga, kui sööd iga päev banaani
Banaanid on täis vitamiine ja mineraale, mis on tervisele kasulikud. Mis aga juhtub, kui banaan on osa su igapäevasest dieedist?


description: Iga lapsevanem tahab, et ta lapsel läheks koolis hästi. Spetsialistid selgitavad, miks ei tohiks noort rahaga motiveerida.

title: Lapsele ei tohiks heade hinnete eest maksta

maintext:
Vanemate seas populaarne strateegia, kuidas panna lapsi parematele hinnetele õppima, ei ole tegelikult lapse motiveerimiseks õige, ütlevad eksperdid. Teemat on uuritud rohkem kui 40 aastat ja eksperdid leidsid, et väline auhind summutab sisemise motivatsiooni. Näiteks, kui laps teab, et ta saab emakeelt õppides raha, siis ta tõenäoliselt ei hakka seda aine vastu mitte kunagi päriselt huvi tundma, vahendab Womensday.com.
Lisaks leiti, et selline premeerimine tapab loovuse. Stanfordi ülikoolis tegid uurijad katse, jagades lapsed kahte gruppi. Esialgu paluti mõlemal grupil joonistada ja üks grupp lapsi teadis, et nad saavad auhinnaks kuldse tähekese. Järgmine kord, kui neid paluti uuesti joonistada, aga ilma auhinnata, kulutasid nad ülesandele poole vähem aega. See tähendab, et nad kaotasid entusiasmi ülesannet täita, kui selle ei järgnenud vaevatasu.
Hinnete eest raha saamisel süveneb lapsel järjest enam suhtumine «mis kasu mina sellest saan?», aga tegelikult on lapsevanema ülesanne selgitada lapsele, et on põhilised kohustused, mida tuleb täita.


description: Suur osa kommunikatsioonist toimub tänapäeva kirja teel – tšätid, sõnumid, grupivestlused ja muud virtuaalsed jutustamisvõimalused on toonud meile sõbrad ja tuttavad mõnes mõttes lähemale kui kunagi varem. Ka flirtimine on tänu kohtinguäppidele suuresti kolinud kirjasõnasse. Kuidas aga vältida seda, et sinu tekst sinust halba muljet ei jätaks ning potentsiaalset suhet juba eos ei välistaks?

title: Viis suurimat viga, mida sa kirja teel flirtides teed

maintext:
Sotsioloog Eric Klinenberg, kes on koos koomik Aziz Ansariga kirjutanud raamatu moodsa aja deitimiskommetest («Modern Romance»), annab Business Insideris nõu, millised on suurimad vead, mida tekstisõnumite saatmisel tehakse. Klinenberg juba teab – oma raamatu jaoks viisid nad läbi laialdase sotsioloogilise uurimuse ning siin on viis asja, mis inimesi tekstides enim häirivad.
1. «Hei.» Me kõik oleme selle sõnumi saanud – kümned Facebooki-vestlused algavad selle segadusttekitava sõnaga. «Palun, palun ärge saatke üldist hei-sõnumit, kui sellele ei järgne muud informatsiooni,» soovitab Klinenberg. «See on segane ja veider sõnum ja ei ütle inimestele midagi.»
2. Sa mängid sekretäri. See on lõpmatu sõnumitetsükkel, kus te püüate saada kohtumiseks sobivat aega. «Kas sulle sobib teisipäeval kell viis?» - «Ei, mul on siis trenn. Aga teeks kolmapäeval lõunast?» - «Mul on kahjuks siis koosolek. Neljapäeval kell 19?» - «Kahjuks ei saa… Aga reedel kell 20?» Ja nii edasi. Kui sa seda inimest eriti ei tunne, siis piisab paarist-kolmest sarnasest katsest, kui te mõlemad tunnete, et ei jaksa sellesse suhtlusse enam panustada, saati siis päriselt koosolemisele võimalust anda.
3. Liiga pikad sõnumid. Jah, liiga lühike «hei» on halb, samuti on halb, kui sa laskud oma sõnumis liigsetesse detailidesse ja kukud heietama. Flirtimisel piisab paarist lausest. Kui sa saadad sellele inimesele esmakordselt sõnumit pärast tema numbri saamist, on oluline, et sa pöörduksid tema poole nimega ning annaksid teada, kes sa oled ja kus te kohtusite. Kui sa suudad seda humoorikalt teha, on see boonus.
4. Grammatikavead. See on paljude inimeste jaoks piisavalt häiriv, et halvasti kirjutav inimene suhtluspartnerina maha kanda. Klinenbergi nõuanne siin on brutaalselt aus: «Äkki sa õpiksid veel natuke, enne kui kedagi tekstisõnumi teel kohtama hakkad kutsuma?»
5. Ära kutsu inimest niisama hängima. «Tahad trehvata? Hängime niisama!» Keegi ei saa aru, mis see tähendab. Kas sa tahad jalkat vaadata? Paar drinki teha? Püüad sa voodisse jõuda? Viid sa ta oma vanematega kohtuma? Kui sa kutsud kedagi kohtama, siis anna konkreetselt teada, mis plaanid sul on, ja ära saada mitmetähenduslikke sõnumeid.


description: Vaatan Kersti Kaljulaidu ja mõtlen: ma ei tea, kas ta on ideaalne president, aga ausalt öeldes: ega häbi küll ei ole! Vaimselt ja füüsiliselt heas vormis tark ja kena naine. Tundub isegi natuke hirmutav mõte, et kui oleks läinud teisiti... Aga nüüd surun emotsioonid maha ja kutsun ülesse tegudele: president lubas alati olla seal, kus on raske – oli ju nii? Meie värske presidendi üle mõtiskleb lugeja Franz K.

title: Mees kirjutab: Kaljulaid, ole naiseks ja löö kord majja!

maintext:
See eelmise presidendi «Ärma jura» pehmelt öeldes ikka haiseb korralikult ja kõige hullem selle juures on, et ega keegi ei suuda lühidalt, konkreetselt ja üheselt lihtsale inimesele ära seletada asja sisu – toimub selline sihitu kaagutamine, mis toob null-tulemuse tervikpildi mõttes. Osapooled kipuvad tõmblema, närvitsema, lahmima ja meedia muidugi ei jäta võimalust kasutamata.
Ütleme siis eesti keeles: mulje jääb tohutust susserdamisest, vassimisest, hämamisest ja jura ajamisest ning see tekitab pahameelt, pettumust ja ka viha. Ja kui keegi seda lihtsa inimese jaoks korrektselt lahti ei seleta, siis jääbki mulje vargusest päise päeva ajal – ärmatamisest. Aga kas Toomas Hendrik Ilves vääriks hukkamõistu või hoopistükkis kiitmist, pole selge, sest kogu juhtum on ebaselge, seega raske juhtum.
Uus president lubas ju seal olla, kus on raske. Ega ma ei tahagi, et Kersti Kaljulaid ise töötaks kogu selle «Ärma afääri» läbi ja esitaks rahvale lühikese ettekande, aga ta võiks kutsuda ülesse terve ja sõltumatu mõistuse esindajatel asjast luua selge, ühemõtteline ja adekvaatne pilt – nii, nagu asjad olid ja on. Siis saaksime selle jura lugeda lõpetatuks ja eluga edasi minna.
Kas see – kutsuda kodanikke ülesse asjalikkusele - pole mitte presidendi esmane ülesanne? Ja teiseks on üldse kogu sellel presidendiinstitutsioonil selline paha mekk man ja puha... meeste korraldatud. Nüüd ongi ehk õige aeg, kus naine korra majja lööb, pealegi on naiste valulävi ikka kordades kõrgem kui meestel. Siis, kui mehed on juba lapiti ja põevad, naised tegutsevad edasi. Näen seda ju rahvajooksudel: Marid ja Krõõdad, kellel juba jooksu keskel meeste jaoks katkestamist nõudev veremaitse suus ja mahakiskuvad krambid jalgades, ei anna mitte alla. Nad on ju NAISED.


description: 27.-29. oktoobril toimub taas Eesti pikima traditsiooniga toidumess Tallinn FoodFest. Kolmel päeval Eesti Näituste messikeskuses toimuv sündmus avab uksed nii professionaalidele kui ka toidusõpradele.

title: Pikima traditsiooniga toidumess tuleb taas!

maintext:
Igal aastal meelitab toidumess Tallinnasse kohale ligi 6000 proffi ja 3000 toiduhuvilist, kes tulevad tutvuma uute pakkujate, uudistoodete ning toidutrendidega. Eesti Näituste messikeskuse täidavad Eesti toiduainetööstuse, toitlustuse, hotellinduse, müüjate ja vahendajate esindajad. Kohal on ka toiduprofid lähinaabrite juurest, sest tegemist on Baltimaade suurima ärilt-ärile-tüüpi valdkonnasündmusega. Kahel esimesel messipäeval on oodatud vaid ärikülastajad, laupäeval, 29. oktoobril on uksed avatud kõigile toidusõpradele.
Peakorraldaja Tiit Sarv kutsub kõiki huvilisi kindlasti osalema: «Esimesed kaks päeva on tõesti mõeldud selles valdkonnas tegutsevatele professionaalidele, ettevõtete juhtidele, otsustajatele, aga laupäeval, 29. oktoobril ootame kõiki toidusõpru peredega. Messiprogramm on tihe, näiteks degusteeritakse ja hinnatakse jõulutooteid. Sel aastal avame uudisena teemaalad: juustutänava, pagaritänava, käsitööõllede nurga, kohal on talutooted Eestimaa eri paigust. Külastajate kaasaelamisel selgub 20. Eesti meister – aasta kelner 2016. Koolitoitlustajatele on suunatud erialane teabepäev – kalapäev!»
Tallinn FoodFesti profiprogrammis on traditsiooniliselt võistlused kokkadele – aasta kokk ja noorkokk. Selguvad parimad noored kondiitrid ja pagarid kutseõppeasutustest. 20. korda jagatakse välja tiitel aasta parimale kelnerile Eestis. Baarmenid võistlevad edasipääsu ja õiguse eest Eestit esindada rahvusvahelisel Riga Black Balsam Global Challenge konkursil. Teabepäevadel arutletakse kaubanduse, pakendi ja toitlustuse ning majutuse päevaprobleemide üle.
Toidumess, mille Profexpo algatas juba aastal 1993, toob kord aastas kokku Eesti toiduvaldkonnaga seotud tegijad. Tänavu on osalejaid, kes oma kaupu või teenuseid tutvustavad, ligi 200. Osalevad nii toidutootjad, importijad, edasimüüjad kui ka sektorile teenuseid, tarvikuid ja tooraineid pakkuvad ettevõtted. Arvukale messipublikule tutvustavad oma töid ja tegemisi eriala- ja ametiliidud, koolitajad ja meediakanalid.


description: Sügise saabudes ja loomuliku päevavalguse vähenemisega kogevad paljud sesoonse depressiooni ehk sügisdepressiooni sümptomeid. Kuidas ära tunda, et sul on sügisdepressioon ja mida selle ennetamiseks või leevendamiseks teha, jagab nõu Tartu ülikooli kliinilise psühholoogia dotsent Kirsti Akkermann.

title: Dotsent: sügisdepressiooni esineb sagedamini noortel naistel

maintext:
Kliiniline psühholoog-psühhoterapeut Akkermann räägib, et sesoonse depressiooni ehk rahvakeeli sügisdepressiooni sümptomid võivad individuaalselt varieeruda, ent tüüpilisteks ilminguteks on energia vähenemine, suurenenud unevajadus ja söögiisu, mis väljendub eelkõige tungis süsivesikuterikaste toitude järele. Kaasneda võivad ka alanenud meeleolu, huvi kadumine, vähenenud stressitaluvus ja enesetõhususetunne ning sotsiaalsetest suhetest eemale tõmbumine.
Sümptomid varieeruvad indiviiditi ka oma kulult ja raskusastmelt, kestes paarist kuust kuni poole aastani. «Häire diagnoosimiseks peavad sümptomid olema ilmnenud vähemalt kahel sügistalvisel perioodil, tipnedes detsembris-jaanuaris, taandudes suveperioodil,» kirjeldas Akkermann, lisades, et sesoonne depressioon ilmneb sagedamini naistel varases täiskasvanueas, ehkki enamus on kogenud sümptomeid juba varasemast eluperioodist.
Akkermanni sõnul ei ole sarnaselt kliinilisele depressioonile hetkel ühtset seletust sesoonse depressiooni tekkemehhanismides, ent tõenäoliselt tekib häire geneetilise haavatavuse ja keskkonna faktorite omavahelises koosmõjus.
«Võimalike häire tekke seletustena on pakutud, et päikesevalguse vähenemine võib mõjutada aju serotoniinisüsteemi talitlust, mis omakorda mõjutab meie meeleolu, und ja söögiisu,» selgitab Akkermann. «Sesoonset depressiooni seostatakse alanenud serotoniinisüsteemi aktiivsusega. Suurenenud melatoniini sekretsioon pimedal ajal tekitab muutusi une-ärkveloleku rütmis väljendudes eelkõige suurenenud unevajaduses ja meeleolu alanemises. Psühholoogilisest riskifaktoritest on suurima mõjuga rumineerimine ehk pidev tähelepanu keskendamine oma depressiooni sümptomitele ning nende tagajärgedele. Rumineerimine ennustab sesoonse depressiooni kestust pikendades märkimisväärselt haigusepisoodi.»
Tartu ülikooli dotsendi sõnul soovitatakse ennetavate sekkumistena ja ka kergematel haigusjuhtudel füüsilise aktiivsuse suurendamist, loodusliku päevavalguse käes viibimist nii palju kui võimalik, elu- ja tööruumide maksimaalset valgustamist ja vajadusel valgusravi seansse: «Valgusravi aitab kaasa melatoniini sekretsiooni vähenemisele, ning seda soovitatakse inimestele, kellel esinevad tüüpilised sesoonse depressiooni sümptomid nagu väsimus, unevajaduse suurenemine ja tung süsivesikute järele.»
Akkermann lisas, et kui sümptomid ei taandu ja põhjustavad märkimisväärset töövõime alanemist ja psühhosotsiaalse funktsioneerimise raskusi, siis võiks abi otsida vaimse tervise spetsialistilt.
Sesoonse depressiooni ravis soovitatakse kasutada kliinilise depressiooni ravivõtteid, kus suurimat tõhusust on näidanud kognitiiv-käitumisteraapia vajadusel kombinatsioonis farmakoteraapiaga.


description: Kargemad ilmad on uksele koputamas ning kohal on esimesed miinuskraadid. Meie nahk vajab selle tõttu oluliselt rohkem tähelepanu ja kaitset.

title: Ilutreener soovitab: nipid, kuidas kaitsta nahka külma eest

maintext:
Suvel saame endale päikese abiga säravad juuksed ja tugevad küüned ning mis kõige olulisem, päevitunud naha. Ka sügis on sel aastal olnud seni pigem soe, kuid nüüd on kargus kohale jõudnud ja esimesed miinuskraadid annavad endast tunda ka meie nahal. Kare, kuiv ja väsinud nahk on vaid mõned tundemärgid, mida tuleb jahedate sügisilmade saabudes hoolikalt turgutada. Artistry kosmeetika ja naha ekspert Andrzej Sawicki soovitab ilmaolude muutumisel lisaks garderoobile vahetada välja ka oma nahahooldustooted ning annab nõu, kuidas seda kõige paremini teha.
1. Kaitse oma nahka päikese eest
Kui suvepäike on läinud, unustavad inimesed oma nahka päikese eest kaitsta.
«Kuigi paljudele tundub, et nahka tuleb päikese eest kaitsta vaid suvel, on soovitatav ka sügisel kasutada vähemalt SPF15 kaitsega näokreemi. Nii hoiad oma nahka kahjulike päikesekiirte eest terve aasta vältel. Suvise jume võimalikult pikaks säilitamiseks kasuta näokreeme, mis sisaldavad endas porgandiõli ning A-, B- ja F-vitamiine. Samuti soovitan ma lisada oma toidulauale rohkem tomateid ja spinatit sisaldavaid toite,» räägib Sawicki.
2. Uuenda tooteid kosmeetikakotis
Lisaks riidekapile tuleb sügisel põhjalikult üle vaadata ka oma meigikott ning asendada vanad tooted selliste vastu, mis sobiksid kasutamiseks sügisel.
«Jahedate ilmade saabudes tuleb senised naha- ja näokreemid asendada toodetega, mis kaitsevad nahka külmade õhutemperatuuride ja tuule eest. Näiteks tuleks kergelt niisutavad kreemid asendada külluslikemate vastu, mis toidavad hästi nahka. Ära unusta kontrollida ka nahahooldustoodete aegumistähtaegu – suvel kipub kosmeetikakott jääma pikalt päikese kätte, mis võib kahjustada toodete kvaliteeti ja nende toimet nahale. Seetõttu tuleks nahahooldustooteid hoida alati kuivas ja jahedas kohas. Kui sa avastad, et kreemi tekstuur või lõhn on muutunud, peaksid sa selle kindlasti uuega asendama,» soovitab Sawicki.
3. Vabane suvepäikese tekitatud kahjudest
Sügiseste ilmade hakul on väga oluline saada lahti naha pealmisest, karedast kihist ja päikese poolt tekitatud pigmentatsioonist.
«Regulaarne naha koorimine aitab eemaldada selle pinnale tekkinud surnud naharakkude hulka. Kosmeetikatooted imenduvad naha sisse palju paremini, kui seda koorida vähemalt korra nädalas. Samuti jääb nahk pärast koorimist säravam ja pehmem. Pigmendilaikudest või tedretäppidest lahtisaamiseks proovi nahka helendavaid kosmeetikatooteid, mis sisaldavad melaniini tootmist takistava toimega koostisosi,» ütleb Sawicki.
4. Hoolitse tundliku naha eest
Silma- ja suuümbruspiirkonnad on kõva tuule ja külmade temperatuuride suhtes eriti tundlikud, mistõttu tuleb nende eest sügisel lisahoolt kanda.
«Silmade ja suu ümber olev nahk on väga õhuke ja õrn – just nendes piirkondades avalduvad esimesed kuivusest tingitud kortsud. Nende vältimiseks on soovituslik kasutada eriti pehmendavaid ja niisutavaid kreeme. Kofeiini sisaldavad tooted aitavad stimuleerida vereringlust ja kollageeni tootmist. Samuti aitavad selliste kortsude vastu kodus tehtud medikamendid nagu näiteks kummeliõitest koosnevad jääkuubikud, mida on väga lihtne teha,» soovitab Sawicki. «Võta kuivatatud kummeliõied, pane need potti keema ning saadud vedelik külmuta jääkuubiku vormis. Kui kuubikud on valmis, võta sealt üks välja ja masseeri silma- või suuümbruspiirkonda külmunud kummeliõie kuubikutega. Järelejäänud kuubikuid saad tulevikus veel kasutada.»
Unustada ei tohi ka huuli, mis vajavad külma ilma korral erilist tähelepanu. «Huulte lõhenemise ja kuivuse vastu kasuta huultel palsameid, mis sisaldavad sheavõid ja E-vitamiini,» lisab Sawicki.
5. Valmista oma nahk talveks ette
Kindlasti ei soovi veel keegi mõelda talve ja pakase peale, kuid just praegu on see aeg, mil tuleb oma nahk krõbedate külmade jaoks ette valmistada. Tugevamate miinuskraadidega võib nahk saada nii suure šoki ja ärrituse osaliseks, et muutub temperatuuri kõikumiste ja kõva tuule suhtes veelgi tundlikumaks.
«Pidev külmade välis- ja soojade toatemperatuuride vaheldumine on nahale äärmiselt kahjulik. Suvel ja varasügisel populaarsete näogeelide ja kehapiimade asemel kasuta nüüd õlibaasil valmistatud paksema koostisega kreeme. Need annavad nahale vajalikud komponendid külmade ilmadega võitlemiseks, aitavad paksendada epidermist ja loovad nahale kaitsekihi. Mina soovitan proovida Artistry Hydra-V Replenishing niisutavat kreemi, mida võib kasutada ka seerumina külmal aastaajal. Kanna kreemi nahale umbes tund aega enne värske õhuga kokkupuutumist,» soovitab Sawicki.
Külmade õhutemperatuuride eest ei pääse ka juuksed. Sügisel ja talvel soovitab Sawicki kasutada Artistry SATINIQUE juukseseerumit, kuhu on lisatud argaania-, avokaado ja kukuiõli, mis aitavad niisutada kuivi ja kahuseid juukseid.


description: Eksidest rääkimine võib olla väga keeruline. See toob üles tundeid, millega on raske hakkama saada ning võib kahtluste hajutamise asemel neid hoopis juurde tuua. Miks eksidest rääkimise raske vestlus üldse ette võtta?

title: Räägime eksidest: miks, kuidas, millal?

maintext:
Hello Giggles kirjutab, et mõnikord on see väga vabastav vestlus ning hädavajalik, et jõuda suhtes järgmisele tasandile. Kui sa mõistad, mida su partner on möödunud suhetes läbi elanud ning milliseid õppetunde saanud, mõistad sa teda ka praeguses suhtes paremini.
Olnud suhetest või mõnedest aspektidest rääkimine võib olla väga vabastav. Mõnikord on oluline, et sina või su partner mõistaksite teatud detaile, mõnikord on elutervem, kui sa kõike ei tea. Võti on püüelda vestluse poole, mis tugevdab teie suhet ning toob sellesse rohkem armastust ning vältida seda, mis valmistab ebamugavust või tekitab ärevust – ja mis pole tõeliselt tähtis.
Ära küsi seda, mida sa ei taha teada. Kui sind muudab ebakindlaks teineteise seksuaalsest minevikust kõige teadmine, siis ära taha kõike teada. Kõige olulisem on see, mis toimub teie kahe vahel.
Ära võrdle end eksidega. Sotsiaalmeedia ajastul piisab vaid nimest, kui sa juba pääsed ligi selle inimese eraelule. Pole vahet, kus ta koolis on käinud, kellena töötab, kuidas välja näeb või mida seljas kannab. Su partner on praegu sinuga, sest eksiga asjad ei töötanud.
Selgita, miks sa midagi küsid. Vahepeal polegi küsimus nii oluline kui see, miks sa seda küsid. Kas sind huvitab minevik seetõttu, et see tugevdaks su praegust suhet või otsid sa lihtsalt draamat?
Ole valmis hoidma turvalist õhkkonda. Mitte kõiki suhteid ei panda lõppedes kenasti riiulisse kui lõpuni loetud raamatut ning mõnikord minevikutunded võivad sinuga jääda. See ei tähenda, et sul on praegu selle inimese vastu tunded, kuid ehk meenutab mõne filmi vaatamine sulle lõppenud suhet. On oluline, et sa saaksid oma partneriga neist tunnetest avatult ja ausalt rääkida, ilma et ta tunneks end ebakindlalt.
Ära jaga liiga palju. On hea, kui partner teab, mida sa oled minevikus läbi elanud, aga on väga oluline, et fookus püsiks praegusel suhtel. See on prioriteet. Ära jää minevikku ning ära mõtiskle liigselt selle üle, mis oleks võinud olla. Ole hetkes, ole oma kallima kõrval.
Usu, et rääkimine on hea. Kui te suudate omavahel minevikust turvaliselt rääkida, aitab see teie suhte vundamendi ehitamisele kaasa. Te saate ehitada üheskoos tervema, parema suhet.


description: Kõik, kes ütlevad, et «ilu nõuab ohvreid» ei ole tundnud, kui valus on hobusesaba kandmine. Samas on hobusesaba tegemine lihtne ja ei võta palju aega, lisaks näeb see väga šikk välja.

title: Miks tekitab hobusesaba kandmine peavalu?

maintext:
Cosmopolitan võttis ühendust Columbia ülikooli neuroloogiga Dr. Denise E. Chouga, kes selgitas, et neil inimestel, kes kogevad hobusesaba kandmise ajal peavalu, on tegelikult migreenile kalduvad. Tõenäoliselt ei ole neil migreeni diagnoositud, aga see puudutab ligi 12 protsenti populatsioonist ja 18 protsenti naistest kogevad migreeni. Seetõttu on inimese pea ja kolju ümber olevad närvid ülitundlikud.
Väga tugev hobusesaba, parukas või juuksepikendused tõmbavad peanaha närve veel rohkem pingule, mis võib tekitada peavalu.
Migreeni vastu võivad aidata erinevad vitamiinid või ravi, mida peaks arstiga konsulteerima, aga kõige lihtsam on vältida ülitugevate hobusesabade ja krunnide tegemist. Vähemasti ära kanna neid iga päev.


description: Tass kuuma šokolaadi kõledal sügishommikul on võluv mõte, kuid enamasti ei tule kaks külmavõetud turisti lihtsalt selle peale. Läti magusatootja Laima on teinud oma muuseumis kõik, et külastaja armuks nende šokolaadi. Tervisehäirete korral tuleks enne muuseumi külastamist pidada nõu oma perearstiga.

title: Tassike šokolaadi terveks päevaks

maintext:
Internetileheküljel skyscanner.net on artikkel, kus pandud pingeritta 20 kõige hipsterlikumat linnaosa maailmas. Meie Kalamaja on 18. kohal, Miera iela Riias esimesel. Miera tähendab rahu. Sügisene laupäevahommik Riia Rahu tänaval sunnib meid arvama, et ju on lätlased ise selle pingerea teinud. Ma olen Kalamajas ja Helsingi Kallios (kõnealuses edetabelis 14. koht) veetnud põnevamalt aega isegi siis, kui vaadata on vaid värvi kuivamist. Miera iela oli külm, elutu ja igav. Võib-olla pole Läti hipsterid veel ärganud. Võib-olla on nad ametis oma korterite soojaks kütmisega. Tänaval hakkab silma umbes viis inimest ja ükski neist pole hipster.
Muuseum asub Laima endiseaegses tootmishoones. / Scanpix
Laima šokolaadimuuseumisse pääseb sabas seismata. «Võtke kommi,» ütleb piletimüüja. Letil kõõlub hiiglaslik korv šokolaadikommidega. «Millist te soovitate?» küsime vastu. «Võtke seda, seda ja seda. See on ka hea.» Neiu laob komme letile ritta ja meie asume kuulekalt sööma. «Võtke veel, võtke neid ka ja pange taskutesse, siis on hea näitusesaalis süüa. Meil on palju kommi,» kinnitab tüdruk.
«Siin on teie sissepääsukaardid.» See on teine tüdruk, kes ootamatult meie selja taha ilmub. Moeka, kuigi väikese muuseumi töötajate pähe ei mahu, et me ei taha teha ise šokolaadi, lisaks veel pilte ja videoid. Jah, muidugi me tahame. Võtame kaardid alistunult näppu ja topime veel komme suhu. Kui juba, siis juba. «Kas te tahate vedelat šokolaadi?» «Vedelat mida?» Tüdruk on meiega saali kaasa tulnud ja särab nüüd rõõmsalt letikese taga.
Neiu laob komme letile ritta ja meie asume kuulekalt sööma. «Võtke veel, võtke neid ka ja pange taskutesse, siis on hea näitusesaalis süüa. Meil on palju kommi,» kinnitab tüdruk.
Vedel šokolaad on aurav, paks ja mõrkjas. Umbes 50 grammi säärast vedelikku soojendab üles kõige külmunumagi inimese ja paneb naerma ka tõredaima tegelase. Veresuhkru järsk tõstmine lihtsalt mõjub niiviisi.
Tüdruk küsib, kas me jooksime ka teise tassikese, aga siinkohal tõmbame piiri, millest üle ei astu. Ei. Ettenägelikult on saalis veeautomaat. Meie järel tuleb väike salk lapsi, kes moodustavad joogileti taha saba sellise enesekindlusega, mis iseloomustab ainult kogenud külastajaid.
Kalevi kommide peal kasvanul on lihtne Laimat ja Kalevit võrrelda. Kalevi ajalugu loetakse 1806. aastast, kui Šveitsi päritolu suhkrupagar Lorenz Caviezel hakkas Tallinnas Pikal tänaval Maiasmokka pidama. Saksa ettevõtja Theodor Riegert alustas oma magusatootmist Riias alles 1870. aastal. Kalev sai oma nime pärast natsionaliseerimist, osa Laimast pidi aga nõukogude perioodil kandma koledat nime «17. juuni». Subjektiivselt hinnates on Kalevi kommipaberid ja šokolaadikarbid läbi ajaloo ilusamad olnud. Tuljaku-laadseid komme – väike kuldpaberist tuutu täis šokolaadi ja midagi veel – toodavad mõlemad juba nõukaajast. Mõlemad teevad nunnusid martsipaniloomi.
Kel šokolaadist süda läigib, võib vahepeal karamelli lutsida. / Scanpix
Laima šokolaadimuuseum pole tegelikult mõeldud linnaosa väljareklaamitud hipsterivaibis pettunud täiskasvanutele. Laima kunagise tootmishoone kahte tuppa mahutatud väljapanek annab küll ülevaate šokolaadi tootmise protsessist ehk sellest, kuidas pruunidest ubadest saab veniv mass, kuid ennekõike on see Laima toodangu reklaam. See pole halb ega odav reklaam. See on lapsemeelselt rõõmus väljapanek, mida tulekski sellisena võtta.
Inimesed hindavad oma silmaringi sageli üle ja arvavad, et teavad, kuidas šokolaadi tootmine käib, aga tegelikult ei tea. Kakaopuu marja – jah, see kobakas kaun on mari – üldiselt samuti ei tunta, aga seal saab sedagi näha. Laima rõhutab oma väljapanekus, et on üks väheseid tootjaid maailmas, kes oma tootmisprotsessi ubade valimisest alates kontrollib. Pelgalt selle asjaolu sõnastamine tekitab muuseumikülastajas küsimusi. Näiteks kas tõepoolest sõidab Lätist rühm spetsialiste saagikoristuse ajaks Brasiiliasse või Elevandiluurannikule ja jälgib seal iga uba? Milline on Laima seisukoht lapstööjõu kasutamise suhtes selles tööstusharus? Seisukoht on ilmselt tauniv, ja ega muuseum polegi koht, kus sellistele küsimustele vastuseid otsida. Lastel ja nostalgikutel jagub siin imetlemist küllaga. Ja vähemalt lapsi on muuseumis külmale ja tuulisele päevale vaatamata palju.
Meie topime veel taskutest kommi suhu ja hakkame oma šokolaaditahvleid tegema. Siin on küsimus tegelikult vist hoopis tõlkes kaduma läinus. Me ei saa teha oma šokolaaditahvlit, me saame teha ümbrispaberi. Me teeme seda, ja hea on, et teeme, sest tüdruk, märgates meid juba järgmises saalis, tuleb kohe küsima, kas me tegime oma šokolaaditahvli. See antakse lahkudes kaasa. Muuseumitüdrukud on nii aktiivsed ja entusiastlikud, et kui nad müüksid kommipakke, siis ostaksime ka neid, et mitte näida ebaviisakad.
Kuidas valmistatakse sefiiri šokolaadis, seda selgitatakse nii läti, vene kui ka inglise keeles. / Scanpix
Teises toas on vähem näitamist ja rohkem tegemist. Fotode ja videote tegemisel ei maksa siiski väga ülemeelikuks minna. Nagu osutab väike kiri seinal: Laimal on õigus tehtud pilte ja videoid oma promoüritustel kasutada. QR-koodi lugeja avab meie sissepääsukaartide tagumiselt küljelt kolm videot lasteseltskondadest, kellest kaks aimavad järele ühte lätikeelset etnolugu ja üks Paul Youngi hitiklassikat «Love is in the Air».
Lapsed on vallutanud muuseumilava ka tol hommikul, nii et kaks keskealist venekeelset härrasmeest peavad veidi ootama. Ent kui läti perekond on võsukesed muuseumi kommipoodi viinud, hüppavad mehed kaamera ette ja anduvad kujutelmale, et nad on U2. See on väga naljakas ja nad ise on jube rahul. Ma loodan, et nad postitasid selle klipi ka oma Facebooki kontole.
Kui me trammipeatuses münte otsime, pudeneb meie taskutest kommipabereid. Ning süüa ei taha me veel ka mitmeid tunde hiljem, kui endiselt kõledas tuules juugendimuuseumi otsime. Lugematu hulk šokolaadikomme vedela šokolaadiga täidab terve päeva.


description: Nagu teada, on igal endast lugupidaval naisel kapis vähemalt üks paar «pekipükse» ehk korrigeerivat pesu, mis peaks kitsaste riiete all kõik reetlikud voldikesed kenasti kokku pakkima. Kuidas aga sellist aluspesu üldse osta ja mida silmas pidada? Kas pekipüksid on midagi sellist, mida peab edukat pärast kohtingut kuti juurde jõudes minema salaja vannitoas seljast rebima? Käisime asja omal nahal järele proovimas.

title: VIDEOEKSPERIMENT: venitame jalga pekipüksid!

maintext:
Mulle on alati tundunud, et pekipükste ostmine on midagi kohutavalt piinarikast – inimesena, kelle jaoks niigi on poodlemine üks paras ettevõtmine, ei ole ma suutnud end sundida pesupoodi, et end uuemate trendidega korrigeeriva pesu maailmas kurssi viia.
Ajakirjanduse nimel tasub aga kõik omal nahal järele proovida! Seekord aitasid meid pesupoe Women'secret abivalmis teenindajad, kes kinnitasid, et moodsad materjalid on jõudsalt edasi arenenud. Enam ei tasu karta, et sa pesusse mässituna selle all kosena higistama hakkaksid või et su vereringlus tunni aja jooksul peatub. Võtmesõnaks on loomulikult – nagu iga pesutüki ostmisel – õige suurus. Ning kui sa sirutad käe ülitugevast materjalist aluskleidi järele, mida ka mina proovisin, siis tasub sihtida isegi number suuremat.
Aluskleitide suurimaks plussiks on push-up efekt ning nende lõige on selline, et sa saad peole minna oma lemmikrinnahoidjas. Samuti on väga oluline proovida kleite suunaga alt üles – kui neid üle pea püüad sikutada, jääd õige kiirelt kinni ning võid pesuostmisele enne käega lüüa, kui sobiva pesutüki leidnud oled.
Pükse on korrigeeriva pesu hulgas erinevaid – klassikalisi nö retuusilõikelisi, millel on pikemad sääred ning ka täiesti tavalise pesu moodi välja nägevaid püksikuid, mille kaval lõike pepule vormi annab, nii et võid vabalt neid igapäevaselt kanda.
Sukkpüksid on samuti «pekipükste» maailmas oma koha leidnud ning erinevatest poodidest leiab erinevaid tooteid, mille suurimaks plussiks on vastupidavus ja mugavus. Mina isiklikult olen ribadeks kandnud ühed Calvin Kleini korrigeerivad püksid, mis pidasid vastu peaaegu aasta (kandsin neid näiteks pluss-suuruses modellina ajakirja Elustiil fotosessioonil).
Dagmar Lamp testib kurvikatele naistele loodud stiilseid rõivaid. Kleit Taifun. / Liis Treimann
Ka Women'secreti kollektsiooni korrigeerivad sukkpüksid on end praeguseks juba tõestanud ning esimest korda neid jalga pannes tundsin ma, justkui oleks mu pepu läbinud karmi kuuajase tuharalihase trennilaagri ning muutunud pringiks õunakeseks. Seega ei peagi koheselt kätt klassikaliste pekipükste poole sirutama, mis mulle (ja ilmselt nii mõnelegi teist) tunduvad igapäevaseks kandmiseks liiga ahistavad. Selleks, et muretult mööda kontorit silgata või tantsuplatsil liibuvamates kleidikestes särada, on küllalt abivahendeid, mis süstivad enesekindlust. Korrigeerivate sukkpükste hind algab umbes kümnest eurost, püksikuid on erineva hinnaga ning aluskleitide hind jääb umbes 40-50 euro kanti.
Loo alguses esitatud väide, et igal endast lugupidaval naisel on kodus vähemalt paar pekipükse, on siiski aga miski, millele ma kahe käega alla ei saa kirjutada. Eesmärk on ju siiski tunda end oma kehas alati hästi, kas pole? Seega, täpselt nii, nagu meil on See Üks Peen Pesukomplekt, mille me tõmbame selga siis, kui tahame end ekstrailusana tunda, võib – aga ei pea! – olla meil kapis ka see nähtamatu pesutükk, mis salamisi kindlustunnet lisab.
Kui sa aga oled nagu mina, kelle jaoks pesu proovimine on määratu ettevõtmine, kuid samas soov uue asja vastu on, siis esimese asjana soovitan julgelt teenindajalt nõu küsida. Siis saad vältida vale suurusega pesuga mässamist ning lõppeks võib see kõik isegi meeldivaks kogemuseks kujuneda.


description: Seekord tahame teada, millised on lugejate kõige suuremad moeäpardused. Kas käisid kohtingul purunenud kontsakingaga või kandsid viisakas restoranis dressipükse? Kirjuta meile oma seiklustest ja võid võita pileti Tallinn Fashion Weekile.

title: Kirjuta meile moest ja võida piletid Tallinn Fashion Weekile

maintext:
Sel sügisel tähistab Tallinn Fashion Week kümnendat juubelit. 19.-22. oktoobril aset leidev üritus toob Kultuurikatla Black Box saali nimekad disainerid, oma kollektsioone esitlevad Kriss Soonik, Piret Ilves, Iris Janvier, Kokomo Collection, Kirill Safonov ning mitmed teised tuntud disainerid ja moebrändid. Lisaks tähistab moenädala raames oma 25 aasta juubelit kodumaine rõivabränd Baltman ning suurejoonelisel Kuldnõela galal antakse üle Eesti tähtsaim moeauhind.
Jagame oma lugejate vahel üheksa piletit koos kaaslasega Tallinn Fashion Weeki järgmisetele šõudele:
ühe võitja kaaslasega kolmapäeval 19.oktoobril kell 18.00 Gita Siimpoeg, Tallinna Ettevõtlusinkubaator: Raili Nõlvak, Kokomo Collection
kaks võitjat kaaslasega neljapäeval 20. oktoobril kell 18.00 Anu Hint, Katre Arula
ühe võitja kaaslasega neljapäeval 20.oktoobril kell 19.30 Iris Janvier
ühe võitja kaaslasega neljapäeval 20.oktoobril kell 21.00 Piret Ilvesele, Diana Arno
kaks võitjat kaaslasega reedel 21.oktoobril kell 18.00 Marimo Fashion, Mammu Couture
ühe võitja kaaslasega laupäeval 22.oktoobril kell 18.00 Kriss Soonik
ühe võitja kaaslasega laupäeval 22.oktoobril kell 20.00 Baltman: Born Fearless
Loosis osalemiseks kirjuta meile, milliseid moeäpardusi on sinuga juhtunud. Ootame väga kõikide lugejate kirju, kes on valmis avameelselt oma moefopaasid teistega jagama. Ükskõik, kas sul rebenes seelik või sukkpüksid, anna meile teada- mida lõbusam, seda parem!
Loos kestab 16.septembrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17.septembril välja võitjad, kellega võetakse ühendust. Piletid on välja pannud Tallinn Fashion Week.
Kliki bännerile ja vali oma lemmik disainer!


authors:
Heikki Mägi
Fitlap.Ee Keskkonna Looja Ja Peatreener

description: Arvad, et pead kaalu langetamiseks kasutama sadat erinevat toiduainet? Arva uuesti! Nõu annab Fitlap.ee keskkonna looja ja peatreener Heikki Mägi.

title: Need kümme toiduainet on kõik, mida tervislikuks kaalulangetamiseks vajad

maintext:
Vahel võib jääda mulje, et tervislik toitumine eeldab väga paljusid erinevaid toiduaineid ning meeletult keerulisi toite. Tegelikult piisab edukaks kaalu langetamiseks kõigest kümnest erinevast toiduainest. Ilma, et peaksid andma järele nii toidu kvaliteedis kui ka maitses.
Samuti jääb ära mure, et paljud toiduained lähevad halvaks või riknevad. See tähendab seda, et sulle jääb rohkem raha taskusse.
Kolm nippi alustamiseks
Ära aja oma retseptipanka väga kirjuks. Leia endale 5-10 lemmikretsepti ja kasuta pidevalt neid.
Söö sama toitu mitu korda päevas. Allpool kirjeldatud toiduaineid omavahel kombineerides saad sellega kenasti hakkama.
Tee endale (ja oma perele) suurem potitäis toitu valmis, jaga see sobivateks portsudeks ning lähituleviku toidumured ongi lahendatud. Nagu sa ilmselt juba tead, siis Fitlapi toidud maitsevad hästi, mistõttu ei ole probleemiks mitu korda päevas sama toidu söömine. Kui on ikka isuäratav, siis on ju kõik hästi?
Kümme toiduainet, mida vajad
Varu endale koju toiduaineid neljast grupist:
Süsivesikurikkad toiduained
Varu endale kappi:
riisi
tatart
kartuleid
Süsivesikuallikate juures on eriti geniaalne see, et need säilivad päris pikalt ja riknemine ei ole probleemiks.
Valgurikkad toiduained
Varu endale kappi:
liha (kana, sealiha, veiseliha, kalkuniliha jms). Vali nendest üks välja.
kala
piima või kodujuustu
muna (munast saad ka rasvu)
Rasvarikkad toiduained
Varu endale kappi:
oliiviõli
Köögi- ja puuviljad
Varu endale kappi:
oma lemmikköögivilju (porgandid, kapsad, herned, suvikõrvitsad, tomatid, kurgid jms). Vali nendest 1-2 tükki välja. Kenasti sobivad ka külmutatud köögiviljasegud.
oma lemmikpuuvilju (õunad, pirnid, ploomid, apelsinid jms). Vali nendest üks välja.
Ja ongi kõik. Nende toiduainetega mängides saab sinu keha kõik vajaliku, nii tervise kui ka kehakaalu langetamise mõttes.


description: Kes meist ei teaks Getter Jaanit kui väga head lauljat ja artisti. Kas aga tead, et Getterile meeldib ka köögis aega veeta ja uusi põnevaid retsepte katsetada? Mis on Getteri lemmikhommikusöök, milliseid toite ta meeleldi ise valmistab ja millised on tema lemmikud erinevatel aastaaegadel?

title: Kaheksa Getter Jaani lemmiktoitu

maintext:
1. Mõnusalt vürtsised supid mereandide või kanaga, näiteks Tom Yum ja Tom Kha. Getteri sõnul võiks ta neid suppe iga päev süüa, nende valmistamiseni pole ta aga seni veel ise jõudnud. «Aasiapäraseid suppe õppisin armastama Malaisias, kus sain maailma parimat Tom Yum’i!»
2. Arbuusisalat basiiliku, fetajuustu ja oliiviõliga on Getteri suvine lemmik.
3. Tavaline vesi ja Vitamineral. «Vesi on kindlasti alati minu trennikotis – mulle meeldib vitamiinivesi, kuna sellel on kerge maitsenüanss!»
4. Kõrvitsapüreesupp on Getteri sügisene firmaroog.
5. Tee ingveri ja meega – hea häälele ning kehale ja vaimule.
6. Getteri lemmikhommikusöök on pošeeritud muna röstitud leiva ja kukeseenetoorjuustuga: «Kukeseenetoorjuust on minu absoluutne lemmik, milleta ma enda hommikusööki ette ei kujuta.»
7. Piparkoogid koos külma piimaga. «Talvel armastan küpsetada ja süüa piparkooke ja kõrvale juua külma piima.» Getter on köögis tõeline meister, sõpru ja tuttavaid meeldib lauljal võluda piparkookidest valmistatud pulgakookidega!
8. Hapukapsas – Getter peab ennast suureks soolase toidu armastajaks ja hapukapsas on talvisel ajal kindlalt laulja menüü esikolmikus.


description:
Lilli Jahilo kristallselge, puhas ja filigraanselt viimistletud moekunst sai äsja pärjatud Kuldnõelaga. Saali täitis üksmeelne heakskiidu ümin - Lilli on talent, kes seda kõrget tunnustust igati väärib!

VAATA VIDEOT! Parim moelavalt koos moelooja enda selgitustega

title: kuula disaineri mõtteid ja vaata parimat osa kollektsioonist!

maintext:
Tallinn Fashion Week esimene päev ja Kuldnõela gala / Erlend Štaub
Võrratu valge ja sillerdav 2017 aasta kevadkollektsioon kandis nime "Sahara". Eestlase silmale kangastusid neid puhtaid valgeid ja kuninglikult lihtsaid kleite imetledes pigem meie enda kodupõldude lumekõrbed, härmatise sillerdused ja talvepäikese helgid. Kuid suvekuumuses on killuke kaunist ja karget jahedust pärid kindlasti see, mida nauding kanda.
TFW. Lilli Jahilo Allikas: Postimees
"Mind väga inspireerib loodus ja selle ideaalne ilu. Soovin seda ideaalsust oma loomingus peegeldada. Samas köidab mind väga ka urban kultuur ja eriti kõik see, kus looduslik ja tehislik seguneb, seal on tohutu energialaeng.
Nagu kõiki inimesi, mõjutab mind kõik see, mis mu elus toimub ja mida enda ümber näen. Ma lihtsalt arvan, et disaineritel on need retseptorid kõrgendatud tundlikkusega, sa lihtsalt tunnetad selle zeitgeisti ära, ilma igasuguste trendiennustusbüroodeta. Mulle hästi meeldib, kui asjad on moodsad ja tänapäevased. See mind moe juures võlubki, et alati saab luua tulevikku vaadates, ette mõeldes. Tunnetada alles tulevast aega," avab Lilli Jahilo ukse oma inspiratsioonimaailma.
LOE pikemat lugu Lilli Jahiloga juba selle Nädalalõpu Arterist!


description: Kohe-kohe on käes aastalõpu pühade aeg ning on mõttekas meelde tuletada, millised on meikimise põhitõed.

title: Neli talvist meigiviga, mida vältida

maintext:
Igaüks ei ole meikimises osavnäpp – õigete tehnikate omandamine võtab aega, mida me kõik ei peagi mõttekaks kulutada. On aga paar lihtsat asja, mida me saame ära teha, et meik püsiks näol kauem veatuna. News.com.au vahendusel annab nõu L’Oreal Paris’ meigidirektor Tobi Henney.
1. Valmista nahk ette. Henney sõnul on see esimene, kõige olulisem samm, mis sageli aga tähelepanuta jäetakse. Ta soovitab kasutada mitsellaarvett ja primer’it, neile aga eelnegu korralik koorimine ja niisutamine. «Käi näohoolduses, lase oma kulmud korda teha, nii et kui käes on meikimisaeg, on sul eeltöö tehtud,» soovitab spetsialist.
2. Vaheta välja suvine jumestuskreem. Talvel on nahk heledam, seega peaks ka su jumestuskreem sellele vastama. Et teada saada, milline on kõige õigem toon, vali see oma dekolteepiirkonna järgi.
3. Ära unusta huuli. Kõige lihtsam viis jätta peol endast unustamatu mulje on rõhutada huuli. Järgi Toby nõuannet ning ära unusta huulepliiatsit – sellega enne kogu huult täites püsib ka huulevärv kauem.
4. Väldi läikivat nahka. Kuna tänapäeval välguvad nutitelefonide kaamerad igast suunast, tasub olla hoolas ning vältida läikivat nahka. T-tsoon, mis kõige kergemini läigatama kipub, tasub katta puudriga.


description: Kõige hullem on see, et stressi ajal võib inimene ise olla oma suurim vaenlane.

title: Seitse viga, mida stressis inimesed teevad

maintext:
Tuleb välja, et lisaks välistele teguritele on inimene ise oma harjumustega võimeline stressi suurendama. Sulle võib tunduda, et sa aitad ennast, aga tegelikult käitud hoopis nii, et su stressitase tõuseb ja mured süvenevad, vahendan Huffington Post.
Siin on loetelu teatud käitumisharjumustest, mis võivad stressi suurendada:
1. Sa ignoreerid seda, mis sind häirib
Stressorite vältimine võib tunduda kõige lihtsam viis, kuidas probleemist üle saada, aga tegelikult see ainult süvendab seda. Inimene peab mõtlema, mis teda häirib ja mis on stressi põhjustajaks.
2. Sa oled liiga kaua õhtuti üleval
Uni ja stress on tihedalt seotud. Mida vähem või halvemini sa magad, seda kergemini sa ärritud.
3. Sa muutud mugavaks ja laisaks
Kas sa tahad stressi maandada ja auru välja lasta? Mine jaluta või tee trenni, aga ära jää diivanile vedelema. Eksperdid ütlevad, et istuv eluviis võib samuti psühholoogilise heaolule halvasti mõjuda.
4. Sa elad ennast sõprade peal välja
Stress ja negatiivsed emotsioonid võivad olla nakkavad. Sinu esimene instinkt stressiseisundis võib olla sellest oma sõpradele kurta, aga üksteisele negatiivsete emotsioonide jagamine võib tekitada rohkem kahju kui kasu.
5. Sa veedad aega sotsiaalmeedias
Eksperdid ütlevad, et sotsiaalmeedia viga on selles, et sinna postitatakse enamasti ainult positiivseid elusündmusi, mis tähendab, et stressisituatsioonis eriti kipud sa ennast võrdlema teiste inimestega, kelle elu paistab parajasti olevat väga õnnelik. See teeb sind omakorda veel kurvemaks ja süvendab stressiseisundit.
6. Sa lähed poodidesse raha kulutama
Ilmselt on kõik naised ühel või teisel viisil käinud poodides stressi maandamas, aga eksperdid leiavad, et materialism hoopis süvendab stressi. Nii, et pärast stressirohket päeva ei ole mõtet ennast kaubanduskeskustes «ravimas» käia.
7. Sa teed impulsiivseid otsuseid
Stressiseisundis on inimese mõtlemine häiritud ja kindlasti ei tohiks selle olukorras ette võtta mingisuguseid elumuutvaid otsuseid. Sulle võib tunduda, et sa pead olukorra parandamiseks tegema impulsiivseid otsuseid, aga tegelikult tuleks oodata seni, kuni pea on jälle selge.


description: Inimesed pesevad ennast tavaliselt korra päevas, mis on täiesti normaalne. Värskelt avaldatud artikkel paljastab, mis juhtub kehaga siis, kui sa jätad selle kaheks päevaks hooleta.

title: Mis juhtub su kehaga, kui sa

maintext:
Esimene probleem on muidugi bakterid, vahendab Goodhousekeeping.com. Inimesed kannavad endaga kaasas umbes 1000 tüüpi erinevaid baktereid, millest 40 on seenbakterid. Enamik baktereid on meile kasulikud, aga on mõned halvad bakterid, mille vastu peab võitlema seebi ja sooja veega.
Kõige hullem on see, et bakterid põhjustavad halba lõhna ja võivad tekitada nahaärritust punnide näol. Seetõttu on eriti oluline ennast pesta pärast trenni, kui su keha väljutab palju higi ja õlisid. Kui sa tõesti ei jõua mingil põhjusel üle keha pesema, siis vähemalt loputa kiirelt kriitilised kohad, nagu nägu, kaenlaalused ja kubemepiirkond, ning vaheta ära oma higised trenniriided.
Muidugi on pesemise kohta olemas ka vastuväiteid, et liiga palju pesu teeb su naha kuivaks ja rabedaks, aga vähemalt sa ei haise.


description: Täna õhtul täitub Kultuurikatel võrratu ja tipptasemel moekunstiga, sest üle antakse Eesti mainekaim moeauhind Kuldnõel ning Hõbenõel, millega tunnustatakse viimase aasta säravaimat panust Eesti moeellu. Suurejoonelise gala raames astuvad esmakordselt lavale ka kõigi kuue nominendi värsked kollektsioonid. Postimees teeb iga päev Tallinn Fashion Weekilt otseülekande.

title: OTSE: suurejooneline moesõu Tallinn Fashion Week Postimehes!

maintext:
Täna õhtul kell 20 süttib Kultuurikatlas aasta säravaim moeleek, sest Tallinn Fashion Weeki raames leiab aset suurejooneline Kuldnõela gala. Lisaks Tallinn Fashion Weeki 10 aasta juubelile tähistab sel aastal omamoodi tähtpäeva ka Kuldnõel - esimene Kuldnõel anti üle 1996. aasta eredaimale moetähele (Marika Siska, Baltman) ning seega möödub esimesest Kuldnõela auhinnatseremooniast peagi 20 aastat.
Eesti moedisaini auhind Kuldnõel antakse silmapaistvale moedisainerile või kaubamärgile loomingulise järjepidevuse eest vähemalt viie viimase aasta vaates, pidades silmas kollektsioonide kvaliteeti ja funktsionaalsust, ajakohasust ja ilu, müügiedu ja ekspordivõimekust.
Sel aastal on Kuldnõelale nomineeritud Lilli Jahilo, Kristel Kuslapuu ja Thea Pilvet-Martinson.Lilli Jahilo on Eesti moedisainer, kes on pühendunud aegumatu ilu väljendamisele läbi kompromissitu kvaliteedi ja kelle disainilahenduste peamiseks inspiratsiooniallikaks on loodus ning kõrgmoetehnoloogiad ja -tikandid. Kristel Kuslapuu armastab skulptuurseid ja suuri vorme ning on peamiselt tuntust kogunud kudumidisainerina, luues läbi erinevate kudumite ainulaadseid ja erakordseid moeteoseid. Thea Pilvet-Martinson on rõivabrändi Althea peadisainer ja kaubamärgi looja, kelle kollektsioone läbivad ülima naiselikkuse jooned, mis on ühendatud uute vormide ning rõivaste kandmismugavusega.
Hõbenõel antakse välja viimase aasta säravaima panuse eest meie moeellu - see on auhind julge pealehakkamise, erakordse ettevõtlikkuse, originaalse idee ja energilise teostuse eest.
Käesoleva aasta Hõbenõela nominentideks on Kätlin Kikkas kaubamärgiga KÄT, Roberta Einer ning Margit Peura kaubamärgiga Whitetail. Kätlin Kikkas on rõivabrändi KÄT asutaja, kelle käekiri on tänu julgetele joontele, kindlameelsusele ja puhtale, ent retrohõngulisele disainile kohalikul moemaastikul tugevalt esile tõusnud. Roberta Einer on disainer, kes sööstis tõelise sähvatusena rahvusvahelisse moetaevasse ning kelle ainulaadsed ja peenete tikanditega rõivad on viinud Eesti moe kõikjale maailma. Margit Peura on aga moekunstnik, kes seisab kaubamärgi Whitetail taga ning kelle moefilosoofias mängivad tähtsaimat rolli keskkonnasõbralikkus, eetilisus, kauakestvus ja tootmine, mis toimub ausatel tingimustel.
Kuldnõela žüriisse kuuluvad sel aastal Maile Grünberg, Piret Puppart, Kristi Pärn-Valdoja,Edward Köster, Urmas Väljaots, Filippo Caroti ja Aljona Eesmaa.
Kuldnõela gala toob publikuni Samsung Galaxy ning Kuldnõela ja Hõbenõela auhinnad annab üle Estonia Resort Hotel & Spa****, kes kingib võitjatele 3-päevase spaapuhkuse suvepealinnas Pärnus - Hõbenõela võitjale superior klassi toas ning Kuldnõela võitjale sviidis. Lisaks spaahoolitsustele saavad võitjad nautida maitseelamusi restoranis NOOT.
Vaata ka Postimehe otseülekandeid!
TFW ajakava:
Kolmapäev 19.10
18.00 Gita Siimpoeg, Tallinna Ettevõtlusinkubaatorid: Raili Nõlvak, Kokomo Collection
20.00 Samsung Galaxy esitleb: Kuldnõel
Neljapäev 20.10
18.00 Anu Hint, Katre Arula
19.30 Iris Janvier
21.00 Piret Ilves, Diana Arno
Reede 21.10
18.00 Marimo Fashion, Mammu Couture
19.30 Liivia Leškin, Vilve Unt
21.00 Kirill Safonov, Year by Raivo Holm
Laupäev 22.10
18.00 Kriss Soonik
20.00 Baltman: Born Fearless


description: Tänane «Saladused» toob kell 21 Kanal 2 ekraanile tõestisündinud loo armukolmnurgast, kus abielus Pauli kõrvalsuhtest kasvab välja tõeliselt keeruline suhterägastik.

title: Armuvõrku sattunud abielumees hädas raha nõudva armukesega

maintext:
30-aastane Paul on abielus ja kahe lapse isa, kuid oma pere kõrvalt peab ka armukest. Eriti keeruliseks kipuvad asjad minema hetkest, kui armuke teatab, et ootab mehelt last. Agnese soov on, et ettevõtjast Paul oma pere hülgaks ja hoopis temaga kooselu alustaks, kuid mees ei taha sellest kuuldagi.
Kompromissina jõutakse kokkuleppeni, et Paul maksab lapsele elatist, kuid muul moel teda oma ellu ei võta. Lapse kasvades pole Agnes aga sellise lahendusega enam rahul ja üritab Pauli järjest suurema survega panna poja elus osalema ning leiab ettekäändeid ka üha rohkema raha küsimiseks. Sellest häiritud kohtub mees ühel õhtul pubis alkoholijoobes Taunoga, kes paneb ta kahtlema, kas Paul üldse ongi Agnese lapse isa…
“Saladused” on Kanal 2 ekraanil kell 21.


description: Paljastame, kuidas jätta suurepärane esmamulje.

title: Nõuandeid, kuidas jätta suurepärast esmamuljet

maintext:
Tavaliselt läheb meil umbes kümme sekundit, et kujundada arvamus kellestki, keda me kohtame esimest korda, vahendab Daily Mail. Seetõttu on äärmiselt oluline, kuidas me riietume, käitume ja ennast esitleme, et jätta positiivne esmamulje, ükskõik, kas tegemist on esimese kohtingu või tööintervjuuga.
Hinda iseennast ja seda, kuidas teised sind tajuvad
Meil on umbes kaks kuni kümme sekundit aega, et jätta esmamulje. Teadlased on uurinud, et inimesed otsustavad paari sekundi jooksul sinu sotsiaalse staatuse, haridustaseme ja isegi edukuse üle. Lisaks hinnatakse kohe inimese kavatsusi, usaldusväärsust, sõbralikkust ja enesekindlust. Mõtle selle peale, milline on su kehakeel ja –hoiak, hääletoon ja väljanägemine.
Pööra tähelepanu käepigistusele
Käepigistus on füüsiline tervitamine, mille tehnika on väga oluline, kui sa tahad jätta head esmamuljet. Näiteks naise ja mehe esmakohtumisel, peaks naine oma kätt tervituseks pakkuma. Eriti meeste puhul kehtib see reegel, et käepigistus ei tohiks olla sültjas ega pehme, sellest võib sõltuda sinu edasine kohtumise käik.
Kuula oma hääletooni
Esimesel kohtumisel on sinu hääletoon palju olulisem kui see, mida sa räägid. Uuringud näitavad, et sõnad moodustavad ainult seitse protsenti esmamuljest. Inimese hääletoon võiks olla soe, aga tugev. Proovi vältida terve aja iseendast rääkimist, küsi küsimusi ja tunne huvi oma vestluspartneri vastu. Hea esmamulje loomiseks võiksid pöörata tähelepanu oma hääletoonile, naeratusele ja silmsidele.
Värskenda oma stiili
Väga oluline on riietuda vastavalt sellele, milline on su kehatüüp. Värsked ja hästi istuvad riided annavad enesekindlust. Hoolitse oma juuste ja naha eest, käi regulaarselt hambaarsti juures ja värskenda aeg-ajalt oma garderoobi. Kui võimalik, siis küsi kellegi käest nõu või arvamust, kui hakkad endale uusi rõivaid soetama. Paar head ja kvaliteetset riideeset muudav kogu välimuse palju väljapeetumaks ning olgem ausad, välimus on esimene asi, mida inimesed märkavad.


description: Selles ülipopulaarses videos, mida on tänaseks vaadatud üle 48 miljoni korra, paneb emmeblogija Kristina Kuzmic asja paika. Mida emad küll endast mõtlevad, et avalikult imetada julgevad?!

title: Neli põhjust, miks naised ei peaks kunagi avalikus kohas imetama

maintext:
Ideaalne imetamisrinnahoidja peab olema veniv. See peaks olema miski, mis ei tekita ebamugavust, sest imetamine võib alguses niigi olla suur katsumus. Mida tasuks aga veel silmas pidada?
Jennifer Mulford otsustas end töölt vabaks võtta üsna omapärasel põhjusel: nimelt soovis ta kogeda, millise sideme võib imetamine kahe täiskasvanu vahel luua. Nüüd annavad nad kallimaga endast parima, et naise keha hakkaks rinnapiima tootma.
Vapper ema keeldus pärast tõsist autoavariid valuvaigistitest, sest tahtis last imetada
Danni Bett sõitis oma kahekuuse tütre Indiga Uus-Meremaal Christchurchi linna eeslinnas, kui ta kaotas oma auto üle juhitavuse ja sõitis vastu metallist aeda. Tema autost ei jäänud suurt midagi alles ja Bett sai tõsiseid vigastusi.
Internetis kogub populaarsust foto naisest, kes andis pulmapeol lapsele rinda
Imetamine on millegipärast teema, mis tekitab alati suuri diskussioone. Tegelikult on see ju täiesti tavapärane tegevus ja lapse rinnaga toitmises pole mitte midagi imelikku.
Järjekordne imetamisskandaal ajas interneti närvi
Kolme lapse ema ja imetamiskonsultant Meg Nagle suutis märtsi lõpus internetirahva taas pöördesse ajada, sest paistab, et imetamine on ikka veel midagi sellist, mille kohta on igaühel arvamus ning seda ei häbeneta häälekalt avaldada.
Ilus üllatus: avalikus kohas imetamise eest võib ka komplimente saada
Paljusid emasid on kritiseeritud sellepärast, et nad on teatud olukordades oma lapsi avalikus kohas imetanud. Selline teguviis toob kaasa häbistamise ja palju negatiivseid kommentaare, kuigi tegemist on äärmiselt tavalise tegevusega.
Sotsiaaleksperiment paljastab, kuidas suhtutakse ühiskonnas rindadesse
Joey Salads on juutuuber, kes on läbi viinud mitmeid sotsiaaleksperimente. Hiljuti postitas ta oma YouTube'i kanalisse video, kust paljastus, et avalikus kohas imetav ema tekitab inimestes ebamugavust.
Näitleja Alyssa Milano pani imetamispõlgurid paika
Näitlejanna Alyssa Milano on sõnakalt varemgi kaitsnud rinnaga toitmist ning nädal aega tagasi postitas ta oma Instagrami foto, millel ta oma 16kuust tütrekest imetab. Nüüd astus ta üles Wendy Williamsi jutusaates ning pani imetamispõlgurid lõplikult paika.


description: Victoria Bechkam rääkis hiljuti Net-A-Porterile oma lemmiktoodetest, tervislikust toitumisest ja uuest meigikollektsioonist. Muuhulgas paljastas naine oma ilusa näonaha saladuse ja see oli oodatust pisut veidram.

title: Victoria Beckham paljastas imeliku ilusaladuse

maintext:
«Ma käin Los Angeleses suurepärase dermatoloogi juures, kelle nimi on Dr. Harold Lancer. Ma tean teda juba aastaid ja ta aitas mu naha korda saada. Mul oli tegelikult väga halb näonahk, aga tema soovitas mul iga päev lõhet süüa. Ma küsisin, kas seda peab tõesti iga päev sööma ja dermatoloog vastas, et lõhe sisaldab palju omega-3 rasvhappeid, mis teevad naha elastseks,» paljastas Victoria oma näonaha saladuse. Ikkagi, iga päev?
Muuhulgas rääkis naine oma moeäpardustest ja kirjeldas, et mingi hetkel oli tema jaoks täiesti normaalne ülikõrgete kontsakingadega ja üheksa kuud rasedana ringi liikuda. Üldiselt ei leia Victoria, et tal oleks väga suuri moeäpardusi olnud, pigem selliseid, mille üle võiks natukene naerda, aga mitte piinlikust tunda.


description: Raha on keeruline tegur. Sa teenid seda, kuid seda kulub palju. Poole kohaga töötades pole raske kõike ära kulutada, kui sa ei arvesta terve kuuga ette ära. Olen olnud rahahädas sellest hetkest saadik, kui hakkasin umbes kaks aastat tagasi tööl käima. Kooli kõrvalt puudub võimalus käia täiskohaga tööl, kuid olen kindel, et see midagi ei muudaks. Raha pole minu jaoks kunagi olnud midagi, mida koguda. Kuu alguses saabub palk, mis kestab heal juhul kaks nädalat – kui sedagi.

title: Karl-Kristjan Johanson: aus rahaline ülestunnistus ehk kuidas päästa suhet?

maintext:
See aga on mõjunud laastavalt minu suhtele. Naine, kelle olen enda kõrvale valinud, on sunnitud mind rahaliselt toetama ning sellepärast puudub tal võimalus teha seda, mida ta ise tahab. Seetõttu oleme me mõlemad närvilised. Mitmel korral on juhtunud nii, et olen raha kulutanud ostes talle pisikesi kingitusi ja kuigi kinkide saamine tõstab hetkeks ta tuju, on peagi raha otsas ning kogu raha, mis tema on paari kuuga kõrvale pannud, läheb kasutusse.
Ma tahan muutuda. See pole asi, mida sooviksin jätkata. Ma pean ennast kontrollima. Vähem üritustel käima ja rohkem käsitöö abil kingitusi meisterdama. See on ülimalt raske, kuna suurem osa kingitusi on väärtuses üks kuni viis eurot. See tundub sellel hetkel liiga tühine summa, et peaks ostu üle pead murdma. Kuid neid oste pole üks, isegi mitte kaks. Neid oste teen ma reeglina kümme ja kokku on kulunud lõviosa minu palgast.
Minu naisel on ka enda soovid. Soov teha ka teisele käele tätoveering. Osta riideid, mida tõeliselt vaja. Sisustada meie ühist korterit. Aga ma tean, et olen sellel teel piduriks. Õppides raha hoidma saaks ka tema rahulikumalt hingata, elada täisväärtuslikku elu. Mu töökaaslane ütles kord, et sa oled alles noor, noored ostavadki igasuguseid asju kokku ja on pidevalt rahahädas. Ma ei ole sellega nõus, kuna juba noorest east peaks mõtlema raha kõrvalepanemise peale. Kahjuks on raha seotud meie tulevikuga, meeldib see või mitte.
Olen töötanud ühe kuu kahel töökohal ning tundnud kuidas eluenergia minu kehast lihtsalt väljub. Olin pidevalt väsinud ja pelgalt mõte homsest tekitas ärevustunde. Homses päevas oli ainult rohkem tööd. See oli ainus viis, kuidas elasin kuu lõpuni oma palgast ära. Kuid kas see on lahendus? Jätta kool pooleli ning asuda kahel kohal tööle?
Ilmselt peaksin kirjutama üles kõik oma kulutused, tegema niinimetatud arvestust. Võtma arvesse kuu jooksul vajalikud kulutused ja arvestama välja enda kulutatava rahasumma. Summa, mida igal nädalal kasutada. Alguses on vaja rahaga kuu lõpuni toime tulla, alles siis ka järgmiseks kuuks midagi kõrvale jätta.


description: Pimedad sügistalvised õhtud võivad rusuda, seega mis oleks parem, kui leida oma partneriga taas üles romantika, mis ehk kiirete argitoimetuste vahele ära kadunud?

title: Lihtsad viisid, kuidas suhtesse romantikat tuua

maintext:
Siin on viis lihtsat, kuid geniaalset nõuannet, mis aitavad igasse suhtesse särtsu juurde anda. «Armastuse leidmine, üksteisega sideme tundmine ning heas suhtes olemine on meie kõigi eesmärk ja elus edasiviiv jõud,» ütleb dr John H. Sklare Lifescriptis.
1. Tee tema heaks midagi erilist. Kui su kallim ei tunne, et ta pole sinu jaoks maailma kõige erilisem inimene, on aeg seda muuta. See on hea suhte üks alustalasid: tema õnn on sinu üks prioriteete (ja vastupidi).
2. Tee midagi ootamatut. On vähe asju, mis näitavad sinu tingimusteta armastust, kui igapäevased väikesed üllatused. On raske anda konkreetseid juhiseid, sest iga suhe on erinev – tegemist võib olla millegagi, mille eest peab raha välja käima (näiteks nädalalõpp spaas), aga see võib olla ka midagi, mis on tasuta (näiteks teleka kinni panemine ning kaisus teineteisega rääkimine).
3. Ole tema inimene. Raskused on osa elust. Suhtes võivad raskused teid üksteisest eemale tõugata – aga võib juhtuda ka vastupidi. Kõik oleneb sellest, kuidas te probleemidega hakkama otsustate saada. Võta enda eesmärgiks olla see inimene, kelle poole su kallim saab alati muredega pöörduda, see on liim, mis teid koos hoiab. Pole midagi hullemat, kui tunda end kellegi kõrval üksikuna.
4. Lõbutsege koos. Tundub lihtsana, kuid tegelikult on tegemist ühe laialt levinud probleemiga. Te peate niigi koos tegema palju tõsiseid ja igavaid asju, planeerige oma päevakavasse ka meelelahutust!
5. Veetke aega koos õnnelike paaridega. On hea veeta aega ka koos teiste paaridega, kes teineteist armastavad ja austavad. See mõjub ka teile hästi.


authors:
Getter Orusalu
Vabakutseline Ajakirjanik

description: Mediteerimisest räägitakse palju. Seda kiidetakse, seda soovitatakse. Miks? Meditatsiooni olulisusest oma elus kirjutab Getter Orusalu.

title: Kümme parimat pala meditatsiooniks

maintext:
Meditatsioon on hästi sügav ja lai valdkond, millel on palju tõestatud häid omadusi. Omast kogemusest võin jagada, et meditatsioon tekitab mu hinge vaikuse. Meie igapäevaelu on sageli nii tempokas, meeleline, mõistuslik ning orienteeritud tegemistele, eesmärkidele, saavutustele. See on täielikult keskendunud mõistusele, jättes südame tagaplaanile, teisejärguliseks.
Enda pealt tunnen, et mina, kes ma oma loomult olen tugev meele-tüüp, vajan mediteerimist, et tasakaalustada oma siblimist ja sagimist. Isegi, kui on kodukontori päev, siis on tegemist palju, pea on mõtteid täis ning vahel tahab justkui lõhkeda. Meditatsioon aitab mul aga hingata sügavalt sisse ja välja, tuua oma tähelepanu kas hingamisele, kolmandale silmale (otsmikul, silmade vahelisele alale) või ruumile enda sees. Vahel visualiseerin küünlaleeki, mis mu südames vaikselt põleb, vahel kujutan ette, kuidas mu peale langeb jumalik valgusvihk, mis toob rahu, tasakaalu, positiivsust. Vahel ei visualiseeri midagi, lihtsalt olen ja kogen hetke.
Alguses ikka meel konstrueerib igasuguseid mõtteid, meelde tulevad palju erinevaid asju, aga üsna kiirelt see kõik vaibub. Siis saabub ilus rahu, lihtsalt olemine, kohalolu ja hing ning meel puhkavad. Niiviisi saan aru, kui paljud mõistusega loodud mured ja probleemid on tegelikult vaid illusioonid ja mõistan, mis elus tegelikult oluline on. Saades ühenduse oma südame ja lättega, muutun palju rahulikumaks, tasakaalukamaks ja naeratavamaks.
Jooga aitab samuti tuua rahu
Olen vahelduva eduga praktiseerinud ka joogat. Lisaks füüsilisele positiivsele mõjule on sel ka väga tugev mõju mu mõttemaailmale, emotsioonidele ja rahulolule. Joogakoole, -treeninguid ja -stiile on Eestis ikka tõeliselt palju, valik on lai ja mitmekesine, aga neid, kus saab läbida põhjalikke joogakursuseid, on vähe.
Üks korralikumaid on kindlasti Isvara Jooga kool, kes on rahvusvahelise Agama Yoga kooli haru. Lisaks korraldavad nad väga põnevaid üritusi. Üks suuremaid ja kindlasti tähtsamaid on imelise Snatam Kauri kontsert, mis on juba sel pühapäeval (16.oktoobril). See on kindlasti üks neist üritustest, kuhu absoluutselt kõik vähegi vaimsemad inimesed lähevad :) Tule ka!
Mediteerimisele aitab jõudsasti kaasa muusika ja erinevad mantrad.
MILLISED ON MINU LEMMIKLAULUD MEDITEERIMISEKS?
1. Snatam Kaur - Ra Ma Da Sa
2. Devi Prayer
3. Nirinjan Kaur - Adi Shakti
4. Snatam Kaur - Aad Guray Nameh
5. Deva Premal - Gayatri Mantra
6. Tina Turner - Sarvesham Svastir Bhavatu
7. Deva Premal - Awakening
8. Snatam Kaur - Ong Namo
9. Deva Premal - Om Namo Bhagavate
10. Kirtana - Who you really are?
Vaadates seda nimekirja, saan aru, et mu suured lemmikud on Snatam Kaur ja Deva Premal. Tõepoolest on, sest nende muusika, hääl ja võime viia mind sügavatesse meditatsioonidesse on imelised. Deva Premal on paar korda Eestis käinud, kuid Snatam Kaur tuleb esmakordselt.
Kutsun teid päriselt ka kontserdile. See on elamus, mis on Su hingele, mitte Su meelele. Seal me laulame, ümiseme, naudime, avame südamed ja saame ühenduse kõiksusega. Sellised kontserdid toidavad (vähemalt minu) hinge nii sügavalt, et pikka aega on olemine oluliselt helgem, positiivsem ja ilusam. Nagu oleks käinud puhkusel või saanud mõnusat massaaži, aga seda mitte kehale, vaid südamele ja hingele, vaimule ja isegi meelele (sest meel saab puhata ja lõõgastuda).
Mantrate laulmise kasulikkusest on palju räägitud. Lühidalt öeldes mõjutab see meie alateadvust tugevalt, viies meid aina sügavamale ja sisestades kehasse ainult positiivseid aformatsioone. Kõigel, mida endale ütleme, on suur mõju ja seetõttu on eriti oluline jälgida, mis laule kuulame ja mida kaasa ümiseme.
* Snatam Kauri kontserdiinfo on leitav SIIT.
* Isvara Jooga kooli koduleht on SIIN.


description: Mul on mitu sõpra. Nende hulgas on mõned südamesõbrad, mitu vana sõpra, tööalased sõbrad. Kuid on ka kunagisi sõpru, kellega teed on lahku viinud, ja muidugi need, kellega ei ole sõprusest midagi välja tulnud. Lisaks on veel muidu head tuttavad.

title: Ilona Leib: sõpruse mõõt

maintext:
Olen alati arvanud, et päris sõpru ei pea ega saagi palju olla. Üks põhjus on kindlasti see, et sõprussuhe küsib läheduseks aega ja teineteisesse süvenemist ning seejärel valmidust olla avatud. Sõpruse üheks mõõduks on tunne, et kui palju aega või aastaid ka vahele ei oleks jäänud, saab justkui jätkata sama koha pealt, minna sügavaks võõrastamata, häbenemata või vabandamata.
Ma olen selle sõpruse definitsiooniga nõus vaid osaliselt. Paljud suhted, milles justkui seisma jäänud aeg kohtudes vabalt voolama pääseb, on tegelikult moratooriumi all. Mõtlemata midagi paha, ollakse teineteist oma elust välja kirjutanud, ning seda on nii endale kui ka teisele ebameeldiv tunnistada. Selleks ei peagi olema muud põhjust kui erinevaks kujunenud elulaad või geograafiline kaugus. Teinekord tähendab geograafia ühe elu- ja töökohta Londonis ja teise oma Tallinnas, vahel aga uut töökohta 500 meetrit eemal.
Millegipärast ülistatakse ja peetakse sügavaimaks just varases eas loodud sõprust. Mul on see lapsepõlvest alanud sügava sõpruse kogemus olemas ja näen selles jutus jumet. Millal siis ikka on inimestel nii palju aega teist sügavalt, kiht kihi haaval tundma õppida kui mitte nooruses, mil me pole endale veel kaitsekihti peale vedanud. Pealegi on suur õnn, kui sul on teismeeas päris tõeline sõber, kellega saad kartmatult ennast ja teineteist tundma õppida.
Õnneliku erandina oleme mitme südamesõbraga kokku saanud alles täiskasvanuna ning siiski leidnud aega ja huvi teineteisesse süveneda. Riskin kõlada ülemäära pragmaatiliselt, kuid tegelikult peame ka eri sõbrasuhteid oma erinevate sotsiaalsete vajaduste rahuldamiseks. Ühe sõbraga on suurem elutugi, teisega rahuldame vajadust ühiskonnaeluga suhestuda, kolmandaga hoopis sõbrannatame. Neid ei saa pingeritta panna. Lihtsalt iga sõprus on erinev. Ka sõprusega on nõnda, et ühest hetkest kas kaugenetakse, sest avatuse piirid tulevad ette, või hoopis süvenetakse ja lubatakse teineteist aina sügavamatesse kihtidesse.
Sõprade vahel võib elusündmuste ajel tulla ette ka tõsiseid tuleproove. Need peavad andma vastused, kas jagub mõistmist ja usaldust ning kas seda suhet on emotsionaalselt vaja. Sõpra puudutava muudatusega harjumine võtab aega rohkem, kui tal endal kulub aega oma uue minaga harjumiseks.
Üks lähedase suhte seletusi on luba öelda teisele enda või selle suhte kohta kõike, kartmata reaktsiooni. Lähedus nõuab julgust ennast haavatavaks muuta ja suuremeelsust mitte haavata, vaid austada aususega.
Mida lähedasem on sõber, seda paremini me teame, mis talle haiget teeb ja milliseid saladusi soovime tema eest varjul hoida, et head läbisaamist mitte kahjustada. Tõelised sõbrad ei karda ausust, kuid nad ka ei otsi seda haiget tegemise hinnaga.
Sõprus on kahesuunaline tee. See tähendab valmidust nii öelda kui ka kuulata. Kui sõprus jääb ühesuunaliseks, on tulemuseks ainult sõbralikkus. Seda on pagana vähe, kui oled juba kord sõprust tunda saanud. Inimene on nii põnev, habras ja uskumatu, kui teda tähelepanelikult ja sügavalt tundma õppida. Võlgnen oma sõpradele suure tänu iseenda tundmaõppimise eest!


description: Tallinn Fashion Weeki lugejamängu raames kirjutas meile oma moefopaadest naine, kellel juhtus tähtsal päeval väike õnnetus, aga kõik lahenes oodatust paremini. Piletiloosis osalemiseks kirjuta meile, milliseid moeäpardusi on sinuga juhtunud. Ükskõik, kas sul rebenes seelik või sukkpüksid, anna meile teada – mida lõbusam, seda parem.

title: Lugejate moeäpardused: kortsus pluusiga tähtsale esinemisele

maintext:
Kord oli nii, et mu oli vaja oma projekti ühte Eesti tähtsasse firmasse tutvustama minna. Nii nagu naiste puhul ikka on mul kapp riideid täis, aga selga pole midagi panna. Hommikul tõstsin kapist välja kaks pluusi, mille hindasin sündmuse tarbeks kõige sobilikumaks.
Esmalt panin selga oma musta pluusi, millel olid punased ja valged täpid ning krael punane ääris. Küsisin elukaaslaselt, et mis ta arvab. «Must, kogu aeg must! Ega sa matustele ei lähe, pane midagi rõõmsamat! Kui mina õppisin, öeldi kogu aeg, et kanna rõõmsamaid värve, sest nii jääd inimestele meelde,“ ütles elukaaslane.
Mossitasin ja mõtlesin, mida ma siis selga peaksin panema? Kusagilt olin lugenud et, kui sa ei tunne inimesi, kellele esined, siis on must värv kindla peale minek, sest see toetab enesekindlust. Ohkasin. Kellel on siis õigus? Kas olla meeldejääv või enesekindel? Kas ei võiks olla 2 in 1?
Aga teine pluus? See oli helekollane romantilise stiiliga pluus, millel oli ülaosas ja varrukate allääres veidike pitsi. Pluus oli üsna pikk ja pidin seda seetõttu pükste sees kandma. Triikisin pluusi ära, panin selga ja küsisin elukaaslaselt, et kas nüüd sobib? «No, kohe palju parem,» oli ta rahul.
Nüüd oli vaja esinema minna. Jõudsin peale kahte ja poolt tundi bussis istumist firmasse. Jooksin ajahädas kiirelt tualetti enda välimust üle vaatama. Juuksed olid tuulise ilma tõttu puha turris. Aga … pluus? See oli täiesti kortsus! Oleksin pidanud ikka esimese pluusi juurde jääma, mõtlesin nördinult, aga teha polnud midagi. Tõmbasin kopsud õhku täis ja hingasin sügavalt välja. Esinema!
Piinlik oli seista tähtsate inimeste ees, kes kõik olid ilusti viksilt riides ja nägid oma snooblikes ülikondades ülihead välja. Nende ees arglik mina, kes oma silmnähtavalt lohakalt kortsus pluusiga neile oma projekti tutvustab. Jube! Aga uskuge või mitte minu elukaaslase soovitusest oli abi. Helekollase värvilise pluusi mõjul minu projekt kinnitati ja sain ka palju uusi koostööpakkumisi! Aitäh, sulle, kallis!
Loos kestab 16.oktoobrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17.oktoobril välja võitjad, kellega võetakse ühendust. Piletid on välja pannud Tallinn Fashion Week.
***
Kliki bännerile ja vali oma lemmik disainer!


description: Tokyo lähedal haiglas vandus neljapäeval vähile alla 77-aastane Junko Tabei, kes oli üks ikoonilisemaid mägironijaid.

title: Suri esimese naisena Everesti vallutanud naine

maintext:
Tabei oli eluaegne mägironija, kes avastas kire kõrguste vastu juba ülikoolis. Enne maailma kõrgeima tipu vallutamist rajas ta 1969. aastal naiste mägironimisklubi, kes kuus aastat hiljem retke ka ette võtsid.
Tabei ei piirdunud vaid Everestiga, 1992. aastaks oli ta vallutanud kõik seitse maailma kõrgeimat tippu, sealhulgas ka Kilimanjaro.
Junko Tabei on olnud eeskujuks tuhandetele naistele. Ta lõi käega stereotüüpidele ning tegi seda, mille järele tema hing õhkas. Aastal 2012 tunnistas ta ajakirjandusele: «Mul polnud ühtegi kahtlust Everesti vallutamise osas, ma kavatsesin selle ette võtta hoolimata sellest, mida inimesed rääkisid.»
Oma elu jooksul ronis Junko mägedes rohkem kui 70 riigis. Tema viimane retk oli Fuji mäele 2011. aastal.


description: Suurepärane uudis on see, et sa võid saada kiitvaid komplimente kolleegidelt, aga halb uudis on see, et su jalgadel võivad õhtuks villid olla.

title: Üheksa asja, mis võivad sinuga juhtuda, kui otsustad end iga päev üles lüüa

maintext:
Igal hommikul teeb naine otsuse, kas ma ehin ennast täna õide või mitte, kas ma lähen tööle nagu hall hiireke või panen selga imelise kleidi, mis ei jäta kedagi külmaks. Siin on üheksa nii halba kui head asja, mis võivad sinuga juhtuda, kui otsustad end üles lüüa.
Sa võid tunda ennast enesekindlamalt
Kvaliteetne ja hästiistuv jakk või kleit võivad muuta sind palju enesekindlamaks. Nii julged ajada selja sirgu ja olema valmis tegema asju, milleks sul enne julgus puudus.
Sinult võidakse paluda rohkem vastust võtta
Teate küll seda karjääri nõu: riietu selle ameti jaoks, mida sa soovid. Kui sa oled juba pikemat aega tahtnud kõrgemat positsiooni, siis riietu nii nagu sul oleks see.
Sa võid saada palju komplimente
Eriti nendelt töökaaslastelt, kes näevad alati šikid välja.
Ja palju küsimusi, miks sa oled nii üles löödud
«Kas sa lähed kuhugi erilisse kohta?» võivad töökaaslased küsida. Lihtsalt nooguta ja jäta neile natuke ainest, mille üle mõelda.
Sul võivad tekkida villid
Kõrged kontsad panevad jalad valutama ja võivad tekitada ville, aga ole selleks valmis ja varu endale igaks juhuks käekotti plaastreid.
Sa ei pruugi töölt otse koju minna
Kui sa oled juba kenasti riides, siis miks mitte kutsuda mõni sõbranna või töökaaslane pärast tööpäeva kohvikusse. Võib-olla kutsutakse sind välja, siis sa oled igatahes valmis minema.
Sul on lihtsam heas kaalus püsida
Ei ole mitte midagi paremat, kui kehasse töödeldud kleit või täpselt paras pliiatsseelik, mis meenutaksid sulle, et tervislik toitumine ja trenn on hea füüsise alus.
Sa hakkad ilmselt järjest paremini riietuma
Sa hakkad nägema riietumise võlu ja oled inspireeritud järjest paremini riides käima. Ilmselt pead kriitilise pilguga üle vaatama terve oma garderoobi.
Sa võid kulutada rohkem, kui oleksid osanud oodata
Uute riiete ostmine on tore, aga väga lihtne on sellele liiga palju raha kulutada. Osta targalt klassikalisi hästiistuvaid rõivaid ja hoolitse nende eest, et nad püsiksid kaua.